Micho emisango gyemusse mu vvi\nMicho emisango gyemusse mu vvi – Radio Simba – Ennene\nYou are at:Home » Sports » Micho emisango gyemusse mu vvi\nBy Mubiru Ali\t October 19, 2021 No Comments\nOmutendesi wa ttiimu y’eggwanga eya Uganda Cranes Milutin Sredojevic aka Micho olunaku olwaleero asingisiddwa omusango gwa sexual assault. Munnansi wa Serbia avunaaniddwa mu Kkooti ya Gqeberha Regional, e South Africa, olwaleero era nasingsibwa emisango ebiri.\nMicho ekibonerezo kyalina okufuna kyakusibwa emyaka 3 wamu n’obutenyigira mu byamizannyo okumala emyaka 5. Bannamateeka be basabye bakirizibwe okujulira.\nOkusinziira ku kibiina ekitwala omupiira ogwe bigere mu Ggwanga ekya FUFA, kigamba nti Micho yasaba akirizibwe abeeko ensonga zagenda okumaliriza e South Africa.\nFederation of Uganda Football Associations (FUFA) egamba nti ettuntu lyaleero bategeezeddwa nti ensonga gyabaddeko agimalirizza mu kaseera kano nti era Micho akomawo addemu emirimu gye egyobutendesi.\nOkusinziira ku mukutu gwa mawulire ogwa HeraldLIVE e South Africa, gugamba nti Micho omusango yaguzza mu mpaka za 2021 U21 African Cup of Nations qualifiers, bweyali omutendesi wa ttiimu y’eggwanga lya Zambia.\nOmukyala ow’emyaka 39, yavaayo nategeeza nti Micho yamukwata ku kabina wamu n’okumerekereza ebigambo ebyobuseegu. Kigambibwa nti omukyala ono yali amuleetedde kakaawa bweyali alaba omupiira nti era nabuuza Micho nti oba yali yetaaga sukaali. Kigambibwa nti Micho yategeeza omukazi nga bwayagala ekika kya sukaali omulala nti era nasonga ku bitundu by’omukyala eby’ekyaama nabikwatanako.\nVideo Credit: HeraldLIVE\nMangat awangudde emotoka z’empaka\nProline FC, Nyamityobora FC ne Myda FC zisaliddwako\nSt. Adrew Kaggwa 2-0 Buddu SS


Bukedde Online - Bakutte 2 ku kuttibwa kw'eyawangudde ekya Nnaabakyala\nBakutte 2 ku kuttibwa kw'eyawangudde ekya Nnaabakyala\nEttemu e Mpigi liva ku nkaayana za ttaka - Okoth Ochola\nAmagye googedde ku mbeera y'okulwala kwa K...\nPOLIISI ekutte babiri ku byekuusa ku ttemu omwafiiridde abadde yakawangula ekifo ky’owabakyala e Lwantale LC.l mu Town Counil y’e Kyanzanga mu Lwengo.\nHadijah Nantale yatemuddwa mu kiro ekyakeesezza Olwokuna. Baamusaze obulago ne bamusalako okutu n’okumufumita ebiso mu mutwe ebyamusse. Nantale yavuganyizza mu kulonda kw’abakyala okwabaddewo ku Lwokubiri lwa wiiki eno n’afuna obululu 48 ate munne gwe yavuganyizza naye Loba Nandi n’afuna 4 bwokka.\nNantale olwawangudde akalulu n’asalawo okutwalako banne ab’ekinywi mu kivvulu kya David Lutalo ekyabadde mu Kyazanga beekulise akalulu. Baavuddeyo kiro mu ttumbi ne bagenda nga baawukana omu kwomu ng’akyama ewuwe.\nNantale yabadde asigadde ne banne basatu wabula yabadde atuuka ewuwe, weyasanze abatemu. Yasoose kumukuba muggo n’agwa wansi ne bamusala. Abazze okumudduukirira baamuyoddeyodde okumutwala mu ddwaaliro n’afiira mu kkubo.\nPoliisi be yakutte kuliko Ibrahim Ssekabira 22 ne Bashir Mawanda 18, abaggaliddwa ku poliisi e Kyazanga. Abatuuze baategeezezza nti bano gye buvuddeko poliisi yabakutte olw’okugezaako okufumita ssentebe w’ekyalo ebiso wabula oluvannyuma n’ebata. Kyokka babalumiriza nti balabika balina ebiralagalalagala bye bakozesa. Ssekabira mutabani wa Nandi eyavuganyizza ne Nantale eyafudde.\nYaziikiddwa e Lwantale Lwantale. Tim Lusongeyo atwala poliisi y’e Kyazanga yategeezezza nti mu kitundu mulimu abavubuka bangi abanywa enjaga kyokka poliisi bw’ebakwata ng’abakulembeze ku kitundu babambalira nga baagala bayimbule abantu abo. Ssentebe wa LC3, Kyazanga, Rashid Kawawa yavumiridde ettemu lino erisusse n’asaba poliisi eyigge abantu bonna abasuubirwa okwenyigira mu kutemula Nantale. Yagambye nti bateekwa okulwanyisa ebikolwa bino.\nBbulu Mulalo nga ye Ssentebe wa NRM e Kyazanga yasabye Gavumenti wano ne Poliisi okwongera obukuumi n’ebyokwerinda mu kulonda kwa LC n’ategeeza nti ono si ye muntu asoose okuttibwa mu mbeera bweti nalabula nti bwe watabeerawo kikolebwa, ebitundu byandiddamu okutabanguka.\nPalamenti eyisizza Bajeti y'eggwanga ey'omwaka 2018/19: Ya buwumbi 32,567


Bukedde Online - Mayinja ensi ekulaba - Bobi\nBobi yasabiddwa okwongera okuttaanya ku njawukana eziriwo wakati w'abakulembeze ba People Power ne Ronald Mayinja olw’okuvaayo n’ategeeza nti akoze kyonna ekisoboka okulaba ng’asisinkana Kyagulanyi boogeremu kyokka n'alemwa.\nBobi Wine ne Mayinja\nOMUBAKA Robert Kyagulanyi (Kyaddondo East) amanyiddwa nga Bobi Wine ayanukudde omuyimbi Ronald Mayinja nti ensonga ezigenda mu maaso teziri mu masekkati gaabwe ng'abantu wabula Bannayuganda.\nKyagulanyi yabadde Kamwokya ku Lwokuna mu lukuhhaana lwa bannamawulire okwogera ku nsonga ezigenda mu maaso mu ggwanga.\nBobi yazzeemu nti, "Nze ndi muyimbi era tulina ffamire etugatta ng'abayimbi. Tusisinkana ne twogera ku nsonga ezitali zimu naye muganda wange Mayinja njagala okumutegeeza ekintu kimu nti ensonga enkulu si yaakunsisinkana ammatize n'abantu be tuli nabo naye ekikulu kya kutegeeza Bannayuganda be tuyimirirawo ku lwabwe".\nYayongeddeko nti bo ng'abayimbi bali nga endabirwamu. Ensonga ze bayimbako bwe baziraba nga ziruma bannansi kitegeeza nti bali ddoboozi ery'obukadde n'obukadde bw'abantu abo.\n‘POLIISI EKYATUGAANYI EBY'OKWEBUUZA KU BANTU'\nBobi yagambye nti omulundi gwe baasembayo okusisinkana ne poliisi baali ku ofiisi z'akakiiko k'ebyokulonda nga kabaluhhamya era ne kategeeza nti eky'okwebuuza ku bantu kiri mu mateeka naye balina kukikola nga bamaze kukwatagana ne poliisi.\nYagambye nti nga February 14, 2020 baawandiikira poliisi okugitegeeza ku nteekateeka zaabwe empya ezitandika ku Mmande nga February 24, omwaka guno era poliisi n'ebategeeza nti ebbaluwa yagifunye.\nYayongeddeko nti yeewuunya n'okutuuka eggulo poliisi yabadde tennabaanukula yadde okubawa ensonga ekyabasirisizza.\nYategeezezza People Power teyakomye awo wabula ng'eyita mu akulira bannamateeka b'ekisinde, Medard Lubega Seggona yawandiikidde poliisi ebbaluwa ng'abasaba babawe olunaku babasisinkane naye byonna poliisi ekyabitunuulidde kyamuli.\nASABYE DP OBUTEEKWASA PEOPLE POWER MU NJAWUKANA ZAABWE\nBobi yayanukudde ab'ekibiina kya DP abeekwasa ekisinde kya People Power nti be baleese okutabuka mu kibiina n'agamba nti ekyo kikyamu era bave mu kwekwasa kuba omulamwa gwa People Power kugatta bantu bonna abanyigirizibwa n'abo abayaayaanira enkyukakyuka.\nYagambye nti enjawukana mu bibiina byobufuzi zibaddewo okuva mu myaka gy'e 1960 nga n'abaliwo kati abamu mu People Power baali tebannazaalibwa.\n‘URA EMPEEREZA AMABALUWA OKUBANJA OMUSOLO'\nBobi era yategeezezza bannamawulire nti obukwakkulizo obuleetebwa bwonna buli ku mulamwa gwa kumulemesa kwesimbawo ku bukulembeze bwa ggwanga naddala ekiteeso ekyaleetebwa kabineti gye buvuddeko nti buli eyeesimbawo alina okusooka okulaga engeri gy'azze asasula omusolo gwa Gavumenti.\nYagambye nti bino bigenze okujja ng'ekitongole kya URA kyatandika dda okumusindikira amabaluwa nga bamubanja asasule omusolo mu bivvulu by'azze ategeka nti kuba abadde akuhhaanya ssente mpitirivu naye n'agamba nti eggwanga likimanyi bulungi nti amaze emyaka ebiri nga takkirizibwa kuyimba n'abuuza omusolo gwa ddi gwe bamugamba okusasula.\nT-belt kyeki? Erina mugaso ki ku mmotoka?\nAmateeka 12 agafuga oluguudo lwâ€™eggaali yâ€™omukka


Bukedde Online - Abatemu bafumise omukuumi wa St Andrew's Church Bukoto ebiso\nAbatemu bafumise omukuumi wa St Andrew's Church Bukoto ebiso\nMinisita Kibuule ayogedde ku bimwogerwako...\nABABBI bafumise akulira abakuumi b’ekkanisa ya St Andrew e Bukoto bw’abadde agezaako okubalwanyisa nga batikka bye babbye mu kkanisa.\nBamuleese aliko kikuba mukono wakati mu kufuuwa omusaayi kwe kutwala ebintu bya Kanisa ebibalibwa mu bukadde era poliisi y'emutaasizza okumutwala mu ddwaliro.\nEnock Mugandage omutuuze we Kamwokya y'agudde ku kyokya bw’alumbiddwa ekibinja ky’ababbi abalumbye ekkanisa y'e Bukoto kwe kumutemaatema n’azirika.\nBino by'abaddewo ku saawa musanvu ez’ekiro ku kanisa ya St.Andrew esangibwa e Bukoto ababbi bwe bamenye nga baagaala okutikka ebintu bya kkanisa omuli entebe n’ebirala wabula Mugandage yabadde agezaako okubalwanyisa kwe kumukukuba n’okumufumita ebiso.\nKigambibwa nti ababbi basoose kusooberera basirikale nga balya eky’eggulo mu kisenge we b’eyambulira kwe kubakubamu kalifoomu eyab’ebasizza.\nBamenye oluggi omukuumibwa ennanga, engoye z’abayimbi n’ebintu eby’omuwendo ebirala kwe kutandika okubifulumya nga babitikka kyokka wakati mu kusooberera Mugandage eyabadde aliko we y’ekukumye kwe kufubutukayo n’abambalira kwe kumufumitan’okumukuba olwo ne babulawo n’omunyago.


Bukedde Online - Obulwadde bwa kookolo mu baana n'obubonero kw'obulabira\nAbaggya abaana ku ddagala lya kookolo batt...\nMu nsi yonna, kiteeberezebwa nti kookolo akwata abaana 400,000 buli mwaka naye nga ku bbo, 40 ku buli 100 bali mu Afrika. Mu Uganda, kiteeberezebwa nti abaana 2,000 bafuna kookolo buli mwaka era nga ku bo, 70 ku buli 100 tebatuuka ku musawo.\n"Ku Uganda Cancer Institute, tulaba abaana 500 buli mwaka, abapya abakakasiddwa okuba n'obulwadde bwa kookolo," Dr. Joyce Balagadde Kambugu bw'agamba .\nKIVA KU KI OMWANA OKUFUNA KOOKOLO\nKookolo mu baana 95 ku buli 100 tamanyiddwa kimuleeta. Sso nga mu bantu abakulu, ebivaako okufuna\nkookolo bimanyiddwa naye ku bbyo, tekuli bireeta kookolo mu baana. Abakugu bakyanoonyereza okulaba ebireeta kookolo mu baana.\nALINA KOOKOLO OMULABIRA KU KI\nObubonero bwa kookolo mu baana bwefaanaanyiriza endwadde z'abaana endala era kiba kizibu abasawo. Buno mulimu; Okuggwaamu omusaayi.\nAfuna obulumi mu magumba, afuna omusujja ogwa buli kiseera. Obwo bwe bubonero obwa kookolo w'omu musaayi naye ate bwefaanaanyiriza obwa siikoseero n'obulwadde bw'omusujja gw'ensiri. Noolwekyo omwana bw'omujjanjabisa omusujja nga tegugenda ate ne bakugamba nti gwandiba omusujja gw'omu lubuto naye nga tawona, muleete mu Uganda Cancer Institute tumukebere bulungi ku bwereere.\nEbizimba. Omwana afuna ebizimba mu bulago oba mu nkwawa. Ekizimba kyonna ky'olaba ku mwana nga tekyandibaddewo, olina okukinoonyerezaako.\nOlubuto okuzimba. Yandiba ng'omwana alina kookolo w'ensigo, ebiseera ebisinga omwana oluweza emyaka ena atandika okwenaaza oba banne okumunaaza, bw'afuna ekizimba mu lubuto kiyinza okubeera ekizibu okumanya. Munaazeeko olumu nga bw'omwekebejja, mu lubuto bwe mubeeramu ekikaluba, osobolaokukimanya mu bwangu.\nAfuna ensanjabavu ku mubiri gwonna nga tezimuluma nga talina kiwundu ate nga ne bw'afuna obujjanjabi tezigenda. Kyetaagisa okunoonyerezako kuba yandiba ng'alina kookolo w'ensanjabavu.\nObuvune oba obulumi obutagenda. Ssinga omwana afuna obuvune ng'azannya naye ng'obuvune tebugenda, kiba kisusse nga kikwetaagisa okweyongerayo mu ddwaaliro eddene bamwekebejje kuba yandiba kookolo w'amagumba.\nEmmunye enjeru mu liiso.Omwana talina kubeera na mmunye njeru, kino bw'okiraba ddukirawo mu ddwaaliro bamukebere.\nAbazadde oluusi tebafuna bujjanjabi butuufu mu budde ate ng'eddagala lya kookolo weeriri ate nga lya bwereere. Tulina obukugu n'obusobozi okukebera kookolo mu baana, bwe kizuulibwa ng'omwana alina kookolo, ekika kya kookolo ne kizuulwa era empeereza zino za bwereere. Byonna bwe biggwa ne tulyoka tumuwa eddagala ettuufu kuba eddagala lya kookolo weeriri nga nalyo lya bwereere, abeetaaga okulongoosebwa nabo ne balongoosebwa , n'eyeetaaga okukalirirwa nakyo ne kikolebwa.\nJoyce Balagadde Kambugu\nKu Uganda Cancer Institute


Bukedde Online - Gavt. eggyeeko Abasiraamu emisango ne bagaana: 'Mulina okuleeta obujulizi obutuluma kuba mwe mwatuwawaabira'\nGavt. eggyeeko Abasiraamu emisango ne bagaana: 'Mulina okuleeta obujulizi obutuluma kuba mwe mwatuwawaabira'\nOMUSANGO gw’Abasiraamu okulya mu nsi olukwe gukalubye. Abajulizi Gavumenti bwe baagibuze okulumiriza Abasiraamu 19 okuli ne mulamu wa Dr. Aggrey Kiyingi, kwe kusalawo emisango egibaggyeko era n’erangirira nti tebakyalina musango gwonna.\nAbamu ku Basiraamu abavunaanibwa okulya mu nsi olukwe nga bava mu kkooti.\nKyokka omuwaabi wa Gavumenti byamuweddeko Abasiraamu bano bwe baagaanyi eky’okubaggyako emisango! Baategeezezza kkooti nti bbo emisango bakyagyetaaga era Gavumenti ereete obujulizi kuba ye yagibassaako.\nAbasiraamu 19 abakulemberwa mulamu wa Dr. Aggrey Kiyingi amanyiddwa nga Aisha Nakasibante ne Murta Mudde Bukenya muganda wa Sheikh Muhammad Yunus Kamoga baakwatibwa mu 2014 nga kigambibwa nti bano babadde bakolagana n’abayeekera ba ADF okutendeka abavubuka basobole okuggyako Gavumenti.\nOmuwaabi wa gavumenti, Thomas Jatiko yazze n’ekiwandiiko okuva ew’omuwaabi wa gavumenti omukulu nga kitegeeza nti Gavumenti eggye enta mu kuvunaana Abasiraamu bano.\nEyabadde asuubira Abasiraamu okucacanca ate byamuweddeko bwe baayise mu looya waabwe, Dalton Opwonya ne bategeeza kkooti nti kikafuuwe tebagenda kukkiriza Gavumenti kubaggyako misango, erina okumaliriza kye yatandika.\nOpwonya yagambye omulamuzi Wilson Masalu Musene nti Gavumenti okubatwala mu kkooti n’okubasibako okuba abayeekera yali teroota eteekwa okuba yalina obujulizi kati obwo bwennyini bw’eba ereeta ebavunaane n’ekyo kiggwe.\nYayongeddeko nti kino yandiba ng’ekola kakodyo okubaggyako emisango egimu ate bwe baba bafuluma eddemu ebakwate ku misango emirala bbo gye bagamba nti nagyo mipangirire.\nKu Lwokuna lwa wiiki eno, Masalu yalagira oludda oluwaabi okukoma okuleeta abajulizi.\nBaali baakaleeta abajulizi 9 bokka nga buli kkooti lw’etuula, ba looya ba gavumenti basuubiza nti oluddako bagenda kuleeta abajulizi abalala babiri oba basatu naye olunaku bwerutuuka nga baleetayo omu oluusi n’obutaleetera ddala ne basaba omusango gwongezebweyo.\nOmulamuzi abadde agenda kwetegereza obujulizi obwaleetebwa olwo asalewo oba ng’abalagira okwewozaako oba ng’abejjeereza emisango kyokka oludda oluwaabi terwamuganyizza ne luleeta ebbaluwa ebaggyako emisango, Abasiraamu kye baagaanyi nga bagamba kkooti erina okugumaliriza ne balagira beewozeeko oba okubejjeereza ekiyinza okutegeeza nti oludda oluwaabi lwalemwa okuleeta obujulizi.\nEkiwandiiko kya Gavumenti eky’okubaggyako emisango kyatabudde omulamuzi Musene n’agamba nti, “Kati nange binsobedde era simanyi kya kukola.\nOmusango nguvuddemu fayiro kangiweereze akulira abalamuzi ba kkooti enkulu, Dr. Yorokamu Bamwine y’aba asalawo oba agenda ne Gavumenti ky’esazeewo oba okulagira omusango gusigale mu kkooti.”\nWabula Dr. Bamwine ne bw’asalawo nti emisango gibaggyibweko nga Gavumenti bwe yasazeewo, abavunaanibwa tebagenda kuddayo waka kubanga bakyalina omusango omulala ogw’obutujju.\nAbasibe bazziddwaayo mu kkomera e Luzira nga bwe balinda ekinaava ew’omulamuzi Dr. Bamwine.


Bukedde Online - Amateeka 8 agattisa ggoolo ya peneti\nBakutte abavubuka b'oku Kaleerwe n'ebiso\n'Ssegirinnya nze ani okufuuka Honalebo nga...\nMU MPAKA z'Amasaza eziri e Njeru, omupiira gwa Buddu ne Gomba gwawedde ggoolo 1-1. Mu ddakiika eya 57, ddiifiri Nasser Muhammad Kirya yagabidde Buddu peneti, eyabadde entuufu ddala oluvannyuma lw'omuzibizi wa Gomba okusindika omuteebi wa Buddu mu ntabwe.\nAngello Kizza yakubye peneti n'enywa kyokka ddiifiri ggoolo n'agitta oluvannyuma lw'okulaba omuzannyi wa ttiimu ye (Ssematimba) ng'ayingidde entabwe nga Kizza tannakuba mupiira! Omuzanyi yenna okuyingira entabwe nga peneti tennakubwa, tekikkirizibwa era guba musango. Ekyo kye kyattisizza ggoolo ya Gomba (Kizza gye yabadde atyeebye).\nEbisobyo mu kusimula peneti biri munaana (8) era bye bino;\n1 Omuzannyi wa ttiimu ekubwa peneti bw'ayingira entabwe nga peneti tennakubwa, ggoolo bw'enywa, ebalwa. Peneti bw'egaana, ddiifiri eragira n'eddibwamu.\n2 Omuzannyi wa ttiimu ekuba peneti bw'ayingira entabwe nga peneti tennakubwa, omupiira ne gunywa, ggoolo tebalwa olwo peneti n'eddibwamu. Singa peneti egaana ng'omuzannyi omulala owa ttiimu egikubye y'ayingidde entabwe, ddiifiri agabira ttiimu endala ‘indirect free kick'.\n3 Abazannyi ba ttiimu zombi bwe bayingira entabwe nga peneti tennakubwa, ggoolo bw'enywa oba okugaana, peneti eddibwamu.\n4 Ggoolokipa bw'akola ekisobyo (kiri kimu kyokka kya kuva ku layini), entaputa ya wano si nnyangu nnyo. Peneti bw'enywa, ggoolo ebalwa. Wabula bw'egaana nga nga ggoolokipa takoonye ku mupiira, peneti teddibwamu.\nKyokka ggoolokipa bw'akola ekisobyo (n'ava ku layini nga tebannakuba), peneti n'agiggyamu, eddibwaamu n'aweebwa ne kaadi eya kyenvu era bw'addamu okukola ekisobyo kya kaadi eya kyenvu endala, afuna kaadi emmyuufu.\n5 Ggoolokipa n'omuzannyi akuba peneti bwe bakola ebisobyo, ggoolo bw'enywa, ddiifiri agitta n'awa ttiimu ebadde ekubwa peneti ‘indirect free kick' ate omukubi wa peneti n'aweebwa kaadi eya kyenvu. Kyokka peneti bw'egaana, eddibwamu era ggoolokipa n'akubye peneti ne bafuna kaadi eya kyenvu.\n6 Omukubi wa peneti okuzza omupiira emabega we, tekikirizibwa. Munne bw'aguzzaako ne gunywa oba obutanywa, ddiifiri ayimiriza omuzannyo n'awa ttiimu ebadde ekubwa peneti ‘indirect free kick'.\n7 Waliwo okukanga ggoolokipa okukkirizibwa n'okutakkirizibwa. Mu kutakkirizibwa, ggoolo oba enywedde oba egaanyi, ddiifiri agabira ttiimu ebadde ekubwa peneti ‘ndirect free kick' n'awa n'omukubi kaadi eya kyenvu.\n8 Omuzanyi yenna okukuba peneti, ateekeddwa okutegeerekeka. Singa omulala (abadde teeyeerambise) avaayo n'agikuba, ggoolo bw'enywa oba okugaana, ddifiri agabira ttiimu ebadde ekubwa peneti ‘free kick' ate eyeetuminkiriza okugikuba n'afuna kaadi eya kyenvu.\nEgyo gy'emisango mu kusimula peneti mu ddakiika 90. Bitono nnyo ebikyuuka ng'omuzannyo gugenze ‘mu bunnya'.\n0704 771 645\nURA eyigga bateebi\nURA erumbye Wakiso.\nKyetume erinze Tooro United


Mwakiikirira Bannyuganda ki? - Radio Simba, The Best Luganda Station in the World !\nMwakiikirira Bannyuganda ki?\nAbabaka abagende mu Kakiiko ka Palamenti ak’amateeka si be baali basaanidde bano balina kukiikirira ekibiina kya Bannayuganda abataasoma. Kikuba ennaku nti bano balowooza nti bakiikirira Bannayuganda so nga Bannayuganda balabufu nnyo nga tebasobola kuwagira kiteeso kyakijinga bwekityo. Omulamuzi Kakuru\nmwesonyiwe Rwanda mulowooze kukutunda ebyamaguzi munsi endala – Amelia


Bukedde Online - Mukyala wange namukwata ne muliraanwa ne mugoba\nMukyala wange namukwata ne muliraanwa ne mugoba\nLwaki omwana wange asiiyibwa?\nAgeemugga lwaki gagaana okulabika ewange?\nEssanyu lyali lingi mu maka wabula lyali lya kiyita mu luggya kuba embeera za munnange zaatandika okukyuka ne nfuna n’endowooza nti osanga yafunyeyo omusiguze.\nOMUYIMBI Willy Mukaabya yabiraba nti omwenzi omusiru ayenda ku muliraano olw’amaddu amangi.\nKale ddala kiki ekyatwala mukyala wange gwe nnali mpa buli kimu okwagala muliraanwa n’atuuka n’okumugabira ebyalo! N’okutuusa kati ekintu kino kimbobbya omutwe kuba neebuuza ebibuuzo bingi kyokka ng’ebyokuddamu sirina.\nNze Robert Matovu, nnina emyaka 35, nga mbeera Kawotto mu Town Council y’e Kajjansi. Ndi muvuzi wa bodaboda era nga nkola n’ogwa ‘crime preventer’.\nEmyaka egiyise, natuuka ekiseera ne njagala okufuna omuntu ow’okubeera naye awaka tutandike okwezimba n’okufuna obuvunaanyizibwa.\nBwentyo nagendako ewa mukulu wange e Munyonyo era engeri mukoddomi wange bwe twali aboomukwano, yalina mwannyina era wano we namwegombera ne ntandika okumwogereza okutuusa lwe yakkiriza ne tutandika okubeera ffena e Kajjansi.\nEmbeera teyali mbi mu kusooka kuba twali tussa kimu nga nkuyege nga n’omukwano awaka we guli.\nMu myaka esatu gye namala naye, yafuna olubuto n’azaala omwana omuwala.\nWabula saamanya nti omusiguze yali muliraanwa bwe twawula embalaza! Nagenda mu maaso n’emirimu gyange wabula nga bwe bagamba nti ennaku ziba 40.\nLumu nakomawo awaka mu budde munnange bw’atasuubira era nasanga taliiwo.\nWabula nagenda okuwulira ng’ekiri ewa muliraanwa kifumba mutuku ηηenda okukonkona nga mukyala wange ali bute yeerigomba ne muliraanwa.\nKino kyankuba wala kuba muliraanwa twali tukola mulimu gwe gumu nga ne siteegi tuli kw’emu wabula nga yazannyira ku mukyala wange bwe twatoba era teyannyega kigambo n’okutuusa kati era nange namwesonyiwa.\nNnali sisobola kusigala na mukyala oyo era wano twayawukana naye nga sikyamuwuliza.\nEkinnuma yagenda n’omwana wange kye manyi omwana ali nga mu myaka kati etaano ng’atuuse n’okusoma.\nOmwana wange ayinza n’okuba nga tasoma kuba nnyina tasobola wadde okusasula fi izi kyokka nga kitaawe ndi mulamu.\nWano emmundu nasooka ne ngizza ku ggombololsa eby’abakyala ne nsooka mbiwummula nnoonye ssente nezimbe kuba abakazi babbi nga ne kye baagala tebakimanyi.


Abaana bwe baalwala baze n’atukyawa\nOmuntu ssinga asiba munne n’amuggalira mu bukyamu ng’alina ekigendererwaoba okumuwonya embeera embi gy’alimu abeera azzizza omusango era bwe gumusinga asibwa emyaka 10 oba okuwa engassi etekka wansi wa 5,000,000/- oba okukola ebibonerezo byombi.\nOkutigaatiga ebitundu by’omubiri ebyensonyi ng’amabeere, ebisambi, oba okubiraga abantu abalala oba okubyogerako ng’olina ekigendererwa ky’okumuswaza osobola\nOmuntu yenna ssinga akola ekintu ekiyamba okunafuya omuntu n’asobezebwako gamba ng’okukozesa kalifoomu asobola okuvunaanibwa era n’aweebwa ekinonerezo kya kusibwa emyaka musanvu okusibwa omwaka mulamba oba okuwa engassi ya mitwalo 48 oba okukola ebibonerezo byombi.\nOmuntu yenna alina obuyinza bw’akozesa ofiisi ye okusendasenda omuwala okumwagala olw’okumusuubiza ebintu ng’okumuwa omulimu, okumukuza ky’okumusobyako bw’akwatibwa ne gumusinga asibwa emyaka musanvu.\nOmuserikale ssinga asobya ku musibe oba n’abeerako engeri yonna gy’amusendasenda aweebwa ekibonerezo kya kusibwa emyaka musanvu.\nOkwegatta n’omuntu atannaba kwetuuka abeera azzizza omusango era asobola okusibwa emyaka 18.\nSsinga weegatta n’omwana atannaba kwetuuka nga tannaweza myaka 18, omwana aliko obulemu, ng’obadde olina obuvunaanyizibwa ku mwana okumulabirira, ng’obadde muzzi wa misango wa lulango, ng’omulinako oluganda oba eyakutte ng’alina obulwadde bwa siriimu bwe gukusinga osibwa obulamu bwo bwonna (okusibwa amayisa).\nOmuntu yenna akkiriza omwana okubeera mu bwamalaaya ng’akimanyi oba n’akkiriza okuyingiza omwana mu bwamalaaya asibwa emyaka 10.\nOmuntu ssinga anyumiza akaboozi mu kifo ng’abaana balaba oba okulaba abaana ebifaananyi by’abanyumya akaboozi asibwa emyaka 10.\nSsinga okwatibwa ng’obadde ogezaako okwegatta n’omwana atannaba kwetuuka bwe gukusinga osibwa emyaka musanvu.\nOkuggyako ng’ofunye olukusa lwa kkooti tewali akkirizibwa kulaga mannya, endagiriro oba ekirala kyonna ekiraga omuntu asobezeddwaako. Kino kikwata n’amawulire era ssinga gukusinga osobola okutanzibwa emitwalo 24 oba okusibwa emyezi mukaaga oba okukola ebibonerezo byombi.


Bukedde Online - Museveni ayogedde ku by'okukyusa Konsitityusoni\nLeero mu mboozi z'omukenkufu; Tukuleetedde...\nPULEZIDENTI Museveni agambye nti akawaayiro akassa ekkomo ku myaka gy’abaagala ebifo by’obukulembeze katyoboola akalala akawa abantu obuyinza n’eddembe ery’okwerondera omukulembeze gwe baagala.\nPulezidenti Museveni ng'annyonnyola akakiiko ka Palamenti ak’ensonga z’ebyamateeka akamutuukiridde mu maka ge Ntebe okumubuuza ku by’okuggyawo ekkomo ku myaka gya Pulezidenti.\nMuseveni agamba nti akawaayiro akassa ekkomo ku myaka kakontana ne kannewaako akagamba nti obuyinza buli bantu era ne balina okwesalirawo ku nsonga ezitali zimu omuli n’okwerondera omukulembeze gwe baagala.\nAgambye nti abantu basaanye balekerwe obuyinza buno balondenga abakulembeze mu kulonda okutegekebwa buli bbanga eggere.\n‘’Oba omuntu alonda lwaki talondebwa,’’ Museveni bw'agambye akakiiko ka Palamenti ak’ensonga z’ebyamateeka akamutuukiridde mu maka ge e Ntebe okumubuuza ku by’okuggyawo ekkomo ku myaka gya Pulezidenti.\nKonsityusoni egamba nti ayagala Obwapulezidenti alina kuba wakati w’emyaka 35 ne 75. Era bwe kaba tekaggyiddwaamu, Pulezidenti Museveni alina emyaka 73 aba tasobola kuddamu kukulembera ggwanga lino mu 2021.\nPalamenti eri mu kukung’anya birowoozo ku bbago ly’etteeka eryaleetebwa omubaka Raphael Magyezi ng’ayagala akawaayiro kano kaggyibwemu.\nSsentebe w’akakiiko kano, Oboth Oboth (West Budama South) agamba nti Pulezidenti Museveni baamutukiridde mu bukulu bwe ng’akulira NRM ate eyeesimbawo ku Bwapulezidenti.\nRt. Col. Dr. Kiiza Warren Kifefe Besigye naye eyaakeesimba ku Bwapulezidenti enfunda eziwera teyagenda mu kakiiko kano.\nKyokka Oboth Oboth agambye nti Pulezidenti Museveni ye mujulizi asembyewo okuwa ebirowoozo mu kakiiko.\nMuseveni agambye nti amawanga mangi okuli; Amerika, China, Russia ne Yisirayiri baakulemberwako abantu abakadde we gaabeerera mu kaweefube w’okwekulaakulanya.\nAnnyonnyodde nti e Tunusia omukulembeze ow’emyaka 91 Beji Caid Essebsi yalondebwa okutereeza eggwanga lino nga litaaguddwataguddwa.\nGavumenti yeddiza ettendekero ly'ebyennyonyi e Soroti.\nBannaluweero bakoze entegeka okwebbulula


Bukedde Online - Basajjabalaba atwaliddwa Luzira\nBasajjabalaba atwaliddwa Luzira\nEkiraamo kya Mulwana baakituukirizza\nOmubaka Lyomoki ateereddwa ku kakalu ka kk...\nAdded 17th January 2013\nNNAGAGGA Hassan Basajjabalaba asindikiddwa mu kkomera e Luzira ng’avunaanibwa emisango esatu poliisi gy’emaze ebbanga ng’ emunoonyezaako yeeyanjule ku kitebe kya bambega e Kibuli, kyokka n’agaana.\nOmulamuzi mu kkooti ewozesa abali b’enguzi, Irene Akankwasa yalagidde Basajjabalaba atwalibwe mu kkomera e Luzira okutuusa olwaleero (Lwakuna) lw’aba akomezebwawo ng’oludda oluwaabi lumaze okwekenneenya ebiwandiiko by’abantu be ebiweereddwaayo ng’asaba okweyimirirwa.\nOmulamuzi Akankwasa yamusomedde emisango omuli ogw’okujingirira ebiwandiiko n’atasasula musolo gwa gavumenti oguweza obuwumbi 20, okukyusakyusa ebiwandiiko n’afuna ssente obuwumbi 142 n’okwekobaana n’omu ku ba maneja be ate nga muganda we (gw’avunaanibwa) naye ayitibwa Muzamir Basajjabalaba ne bafuna ssente.\nEmisango gyonna Basajjabalaba yagyegaanyi looya wen’asaba omulamuzi nti omuntu we akkirizibwe okweyimirirwa era abantu bonna abalina ebiwandiiko ebituufu azze nabo.\nOmuwabuzi wa Pulezidenti, Chris Rwakasiisi, omubaka wa palamenti owa Igara Micheal Mawanda n’omukyala, Margaret Muhanguzi be baawaddeyo ebiwandiiko okumweyimirira kyokka omulala Matsiko Kagolo abadde n’amaka abiri yalemeddwa okukakasa kkooti ku maka amatuufu oludda oluwaabi kwe kwemulugunya nti tebafunye budde kwetegeereza biwandiiko bibaweereddwa.\nOmulamuzi Akankwasa yakkirizza okusaba kw’oludda oluwaabi n’alagira nti omuwawaabirwa Hassan Basajjabalaba asuzibwe mu kkomera e Luzira. Yalagidde nti akomezebwewo leero (Lwakuna) ng’ebiwandiiko by’abamweyimirira byekenneenyezeddwa bulungi.\nOkutwalibwa mu kkooti yaggyiddwa mu kaduukulu ka poliisi e Kireka. Wano ab’oluganda n’emikwano baakedde kweyiwa mu kifo kino okugezaako okumuggyayo kyokka poliisi n’emulemera okutuusa bwe yamututte mu kkooti eyamusomedde emisango n’asindikibwa mu kkomera e Luzira.\nBasajjabalaba yakwatiddwa ku Lwokubiri bambega ba poliisi bwe yabadde afuluma ebweru w’eggwanga ng’ayita ku kisaawe ky’ennyonnyi e Ntebe.\nPoliisi yali yalagira dda okukwata Basajjabalaba nti yagaana okweyanjula ku poliisi ku misango gy’okujingirira ebiwandiiko bya gavumenti n’atasasula musolo gwa ssente obuwumbi 20 ku nsimbi obuwumbi 142 ze yasasulwa gavumenti.\nYawaabira gavumenti nga yeemulugunya olwa KCCA okumugoba mu butale bwayo ate nga yali ebuguze kyokka Pulezidenti Museveni n’abugabira abasuubuzi ababukoleramu babwekulaakulanyize.\nAbabbi bazinze ekyalo ne banyaga


Bukedde Online - Abaalimbye ekyalo okulemeramu looko poliisi ebakutte\nAbaalimbye ekyalo okulemeramu looko poliisi ebakutte\nBamuwambye ava ku mulimu\nAbazigu bateekedde ennyumba ya ssemaka omuliro...\nPOLIISI ekutte n’eggalira omukazi n’omusajja ababadde bafera abatuuze. Godfrey Kato ne Jesca Nabbanja poliisi yabakwatidde Bweyogerere nga beefudde ababadde basinda omukwano mu loogi nti kyokka ne balippagana ne balemeramu looko.\nNabbanja, Kato (wakati) ne Kawooya eyeeyise bba wa Nabbanja.\nBaabadde n’akakodyo ka kusooka kwefuula abalippaganye olwo omufere omulala eyeeyita omusawo w’ekinnansi ajje abakoleko eddagala abalippulule, oluvannyuma agabe ennamba y’essimu ye afere abalala!\nAkakodyo ka Nabbanja ne Kato kaabadde kasoose ne kakola anti olwatuuse mu loogi ya White African Village bar and Restaurant esangibwa e Bweyogerere ku kikkirira e Namboole, Nabbanja n’atandika okukuba enduulu nti omusajja amulemeddemu!\nAbantu baatandise okukuηηaana bwe baawulidde enduulu balabe ogubadde.\nEbyembi, omu ku bakozi ba loogi eyategeerekese nga Juliet Kizza olukwe yabadde talumanyiiko era olwawulidde abakuba enduulu mu kasenge nnamba 4 n’ayita poliisi ejje ebayambe.\nPoliisi bwe yayingidde n’esooka okubasikako bulangiti ne bagigaanira nga batya ‘okuswala’.\nOwapoliisi yabadde atandise okukubira poliisi y’e Kireka bajje babayambeko babatwale mu ddwaaliro e Mulago babalippulule, ne wayingirawo omufere omulala.\nOno yagambye poliisi nti ye Hamidu Kawooya era nti ye bba w’omukazi eyabadde mu ‘bwenzi’ era n’abuulira poliisi nti tebatawaana kubatwala Mulago, ye alina omusawo w’ekinnansi gw’amanyi mu Bweyogerere omwo ajja okubavumula.\nKawooya yayongedde okunyumiza poliisi nti ssinga bamukkiriza n’abatwala ew’omusamize ono, kijja kubanguyira kuba y’omu ye yamuwa eddagala n’alitega gwe yayise mukazi we Nabbanja eryamukwatidde mu bwenzi.\nWano poliisi we yatandikidde okwekengera nti bano bali mu mupango n’ebayoola bonsatule n’ebaggulako omusango gw’okusasamaza abantu.\nOmusango guli ku fayiro nnamba 19/9/10/2018 ku poliisi e Bweyogerere okumpi ne Kampala.\nBaabatutte n’omukozi wa loogi Juliet Kizza eyabadde yeewuunya okulippagana kwe baabadde boogerako ng’omukazi yabadde akyayambadde empale empanvu eya jjiini nga n’omusajja ayambadde engoye ze zonna n’asigala ng’abuusabuusa oba baabadde tebali ku kupangirira bye baabaddeko n’okubattira erinnya ly’ekifo kyabwe.\nOkufera okw’ekika kino tekwatandikidde Bweyogerere. Abafere abaakukola baasooka kutalaaga Lugazi, Bulenga, Nansana, mu kibuga wakati ku ppaaka empya n’ebifo ebirala awabeera abantu abangi be bazuula nti tebalina bya kukola.\nBwe batuukayo, beefuula abalippaganye era gye biggweera nga bijulidde ‘musawo’ gwe bagamba nti y’agaba eddagala ery’okubavumula.


Bukedde Online - Eyalagula Amerika okukubwa bbomu mu 2001 azzeemu okukankanya ensi: 'Trump agenda kuziba amatu mu 2019...'\n'Wadde nalayira okufiira mu ddya kati baze...\nYALAGULA nti bannalukalala bagenda kukuba Amerika awabi mu mwaka 2001, ne kiba. Yazzeemu okulagula Bungereza nga bw’ejja okuva mu mukago gwa Bulaaya ate wuuno kati alagudde Trump nti agenda kuziba amatu mu 2019!\nBaba eyalagudde Trump. Trump ne Pulezidenti wa China Xi Jinping.\nOmukazi ono muzibe eyeegulidde erinnya mu kulagula ebintu ne bituukirira olulagulidde Trump, Pulezidenti wa Amerika, ensi n'agissa ku bunkenke bw'agambye nti agenda kufuna ekirwadde ekikambwe kimufuule kiggala. Abantu bangi bamukkiririzaamu nti by'alagula bituukirira.\nYe yalagula nti Amerika ejja kusuulwako bbomu era ne kiba nga November 9, 2001.\nKu Trump, omukazi ono Baba Vanga agasseeko okulagula nga ne Pulezidenti wa Russia, Vladimir Putin bwe bajja okumwegezaamu okumutta.\nAgenze mu maaso nti Russia ya Putin n'amawanga g'olukalu lwa bulaaya mangi gagenda kubeera mu katuubagiro k'ebyenfuna.\nBaba muzaale w'e Bulgaria mu Bulaaya. Ekyewuunyisa, Baba yafa dda mu 1996 ku myaka 85 naye akyagenda mu maaso n'okulagula ku buli ntandibwa ya mwaka ng'ayita mu kwolesa abo abamukkiririzaamu!\nOLUMBE OLUNAAZIBA TRUMP AMATU\nBaba alagudde ng'ekimbe bwe kigenda okukuba Trump kimuleke ng'awunze.\nKigenda kumwasa amatu abeere nga tawulira kintu kyonna naye nga tajja kufa mu mwaka 2019. Ekimbe ekigenda okulumba Donald Trump tekigenda kumuleetera kuziba matu kwokka wabula agenda kufuna ssennyiga ow'amaanyi akosebwe ne ku bwongo. Era waliwo owooluganda lwe ajja okugwa ku kabenje ka mmotoka.\nOmwaka guno 2018 amawulire gaafuluma ng'ababaka ba Amerika e Cuba ne China baalwala obulwadde obwabaziba amatu.\nKigambibwa nti amatu gaabwe gaalwala olw'ebyuma eby'amaanyi bye bakozesa okuketta amawanga ago kuba kumpi omuntu akozesa essimu n'asiiba ng'ajoogererako essaawa 12 be ddu ekivaamu matu kuziba.\nMu kiseera kye kimu, amawanga ge balimu nago gaba gabaketta era ebyuma eby'amaanyi bye basimba mu bifo gye basula, bye byavaako amatu gaabwe okuziba olw'amasannyalaze ag'amaanyi agabirimu.\nABAKUUMI BA PUTIN BANAAMWEGEZAAMU\nKu kya Putin, abakuumi be bennyini be bagenda okumwegezaamu okumukuba amasasi naye tebajja kumusobola olw'amaanyi ge.\nBaba era azze alagula ebintu bingi omuli n'omuyaga ogw'amaanyi ogwa Tsunami era alagudde nti n'omwaka ogujja, ebitundu bya Asia ne Bulaaya bya kufuna embeera y'obudde enzibu eyongere n'okutabula ebyenfuna byabwe. Guno si gwe mulundi ogugenda okusooka okwegeza mu Putin.\nMu 2012 bwe yali mu kampeyini baamwegezaamu okumukuba amasasi kyokka n'asimattuka.\nPutin yeetooloddwa abakuumi b'ayita ba ‘Sniper' abakuba ssabbaawa omuntu yenna asuubirwa okuba omulabe we. Kino nakyo kiri ng'ekyongera okukakasa nti okulabula kwa Baba kwandibaamu eggumba.\nAlabudde Putin okubeera obulindaala olw'omuzinga ogw'amaanyi oguyinza okuwanuka mu bwengula ne bagusuula ku Russia sinakindi mu kifo kyennyini mw'ali.\nKisuubirwa nga Bungereza olunaava mu lukuhhaana lwa European Union nga March 29, 2019 ejja kulangirira nti eviiridde ddala mu mukago ogwo. Ate Tsunami waakukuba Pakistan, Buyindi, China, Japan ne Indonesia.\nBino we bijjidde nga Indonesia yatandise dda okufuna ebikangabwa kubanga omuyaga gwabagoyezza mu biseera bya Ssekukkulu ne gutta abantu 430 nga n'omwaka 2019 tegunnatuuka.\nBAWAKANYIZZA OKULAGULA KWA BABA\nWaliwo abawakanya ebya Baba nga bagamba lwaki yalemwa okwezuula nti aliziba amaaso era yagenda kufa nga muzibe!\nAmaaso ge gaaziba lwa muyaga ogwayita mu 1996 ne gumuyiwa enfuufu empitirivu mu maaso. Okulagula yakutandika dda mu 1979.\nKigambibwa nti we yafiira ng'alagudde embeera n'etuukirira ebitundu 85 ku 100.\nYasinganga kulagula mbeera ya budde mbi erirumba Bulaaya ne Russia era ne bituukirira.\nBYE YALAGULA NE BIGAANA\nAlina bye yalagula ne bigaana omuli okugamba nti Barack Obama y'ajja okuba Pulezidenti wa Amerika asemba abantu ne balowooza nti Trump tajja kulayira naye kati agenda mu maaso na kufuga nsi.\nEBIRI MU MAASO BY'ALAGUDDE\nEbirala bye yalagudde nti, ensi ejja kugwaamu enjala mu mwaka 2028, ssehhendo Mars ajja kubeerako eby'okulwanyisa by'amaanyi ga nukiriya mu mwaka gwa 2256 ate ensi yonna ejja kuba nzibu ya kusigalako omuntu omulamu yenna mu mwaka gwa 2341.\nBino bikyali wala naye katulinde!


Bukedde Online - Bamalaaya e Katwe bakunamidde abapoliisi ababadde babakwata\nBamalaaya e Katwe bakunamidde abapoliisi ababadde babakwata\nPalamenti ezzeemu okuwandula Nantaba ku bwa...\nAb'emmundu balumbye ekyalo ne banyaga abatuuze:...\nABAKAZI abaakwatiddwa poliisi y’e Katwe nga kigambibwa nti batunzi ba kaboozi k’ekikulu, bawemudde abapoliisi n’okubavumaavuma olw’okubalesa amabujje gaabwe ge babadde banoonyeza ssente ez’okubagulira amata.\nBaaweze nti amangu ddala nga bamaze okuweebwa ebibonerezo ne babikola, baakuddayo mu bifo mwe baabakwatidde batandikire we baakoma beerenge kubanga tebalaba musango gubakwasa nga batunda byabwe ebitaliiko abanja.\n“Kiki mutumanyiira obwenkanidde awo? Eno bizinensi mwe mugiteekamu kkaasi?” Omu ku bawala bano bwe yeekalakaasizza ng’alinyisibwa kiroole kya poliisi mu ttuntu eggulo Olwokubiri. Kuno obwedda bagattako n’okubakunamira n’okubawereekereza agagambo aganene.\nMu bantu 30 abaayoleddwa, kwabaddeko abakazi 22 okwabadde Scovia Komukama obwedda gwe bayita “ssenga” waabwe n’omuyizi Benita Nassanga asoma ssiniya eyookusatu e Mukono.\nABAMU ku bamalaaya abayooleddwa mu bifo mwe beetundira omuli Ndeeba, ku Dancers Club n'e Makindye okumpi n'enkambi ya poliisi y'amagye. Bayooleddwa mu kikwekweto ekyakoleddwa poliisi y'e Katwe.\nWano nga beebalama kkamera za Bukedde\nEkikwekweto kino kyayindidde mu bifo ebyenjawulo omwabadde mu Ndeeba okumpi ne wooteeri ya Kings Motel, okumpi n’ekifo ekisanyukirwamu ekya Dancers Club e Kibuye kulw’e Salaama n’e Makindye okuliraana enkambi ya poliisi y’amagye.\nDPC wa poliisi y’e Katwe (SP) Richard Ecega yategeezezza nti mulimu abakwatiddwa n’emisokoto gy’enjaga mu busawo bwe bgatambuliza ku migongo n’endala ey’obusigo n’ebikoola eyabadde tenazingibwa.\nSCOVIA Komukama obwedda gwe bayita "ssenga" wa bamalaaya nga naye alinyisibwa ku kiroole okutwalibwa mu kkooti. Bayooleddwa mu bifo ebyenjawulo mu Ndeeba, Kibuye nga ku kifo ekisanyukirwamu ekya Dancers Club n'e Makindye.\nEcega yagambye nti balina n’abavubuka abaakwatiddwa nabo nga bali mu bifo bye bimu bamalaaya bano mwe babadde beetundira.\nAbaakwatiddwa: Fiona Nantume, Rith Nansereko, Irene Kamujuni, Isabella Tumuhirwe, Ruth Kobusingye, Proscovia Nakyanzi, Agnes Nassuuna, Shira Namatovu, Najjumba, Harriet Nansubuga, Ramamula Nakimwero, Christine Nabakooza, Juliet Nassozi, Agnes Nalubowa, Rashida Nakyanzi, Sharifa Nantale, Fatuma Namuli, Vincent Kisekka, Nicholas Mugisha, Florence Nayiga, Asiat Nazziwa, Benita Nassanga omuyisiScovia Komukama “ssenga wa bamalaaya”.\nAbalenzi: Ronald Bukenya, Hassan Wasswa, George Kawalya, Patrick Mpata, Ali Masa, Devis Lule, Ivan Nuwamanya, Frank Luyimbazi.\nABAMU ku bamalaaya abayooleddwa mu bifo mwe beetundira omuli Ndeeba, ku Dancers Club n'e Makindye okumpi n'enkambi ya poliisi y'amagye.\nBenita Nassanga (19) omuyizi wa S.3 e Kabuga Mukono: Yakwatiddwa mu kikwekweto ky'okufuuza bamalaaya ekyakoleddwa mu Ndeeba, Kibuye n'e Makindye. Ebifaananyi byonna bya Henry Ssennyondo\nOfiisa eyeenyigidde mu kikwekweto kino Cpl. Fred Anywar yategeezezza nti abantu bano babadde bakola obwamalaaya ng’ate beenyigira mu bikolwa by’okunyaga abantu n’okubasikambulako ebintu byabwe. Fayiro eyabagguddwako eri nnamba CRB4348/2012.


Buganda TV rnrnrnrnrn\nHome > Posts tagged "Buganda TV"\nTag: Buganda TV\nOkukwatibwa Ka Meeya W’e Kawempe Abatuuze Beediimye E Bwayiise\nPoliisi wamu n’abaserikale ba KCCA, beddiza offiisi z’e Gombolola y’e Kawempe oluvanyuma lw’okukwata Meeya weeno Emmanuel Sserunjogi nebamugalira nga kigambibwa nti abadde agezaako okukuma omuliro mu bantu…nti agenda kubafunira webakolera oluvanyuma lw’okugobwa mu bifo byabwe. Wabula ono olufulumye nasaba abamugalidde okumutta naye nga tavudde ku kulwanirira ddembe ly’abantu.\nUganda Development Bank Eduukiride Abana Ba Angels Children’s Centre Nansana\nBank ye Uganda ey’ebyenkuulakuulana (Uganda Development Bank) etonnede ebintu eby’enjawuulo eri abaana abalina obulemu kumubiiri wali ku Angels Children’s Centre – Nansana nga muno mubaddemu ensawo za seminti nebilala. Kino kigyide mu kiseera nga ekiffo kya baana kino kiri mu kaweefube ow’okuzimba ekiffo kya baana abalina obulemu ku mubiiri nga omulamwa\nObukuubagano E Apaa: Minisita Moses Ali Yeeganye Eby’okukuma Omuliro Mu Bantu\nAbakulembeze okuva mu district y’Adjumani bavuddeyo nebawakanya ebyo ebyayogeddwa omubaka Gilbert Olanya nti beebali emabega w’obusabambattuko obuli mu kitundu kya Appa ng’abantu okuva mu district y’Amuru balwanagana n’aba Adjumani olw’ettaka. Gen. Moses Ali agamba nti kino kigendereddwa mu kumwonoonerera linnya.\nOmwenge Ngule Gusaliddwa Ebbeeyi Eccupa Evudde Ku 2,000 N’edda Ku 1,500\nSsaabasajja Kabaka asiimye nasala ebbeeyi y’ekyokunywa ky’Obwakabaka ekimanyiddwa nyo nga Engule. Omwenge guno gubadde gugula Shs 2000, kyokka kati guziddwa ku Shs 1500.\nSsentebe Akwatiddwa Lwa Kujingirira Ndagaano Za Byapa\nSsentebe atuyanide mu lukiiko lw’ekyalo abatuuze bwebamulumiriza okwenyigira mu Kibbattaka ekikyase mu kitundu kyabwe. Bino bibade ku kyalo Kanyogoga mu gombolola y’e Butorogo mu disitulikiti ye Mubende.\nObulimi N’obulunzi: Okufuna Mu Bijanjaalo\nby Pat Robert Larubi - May 24, 2017 May 24, 2017\nEbijjanjaalo kyekimu kubirime ebikula amangu ate mpozzi n’okuleeta ensimbi amangu olwensonga nti bwoba wabisimbye byetaga emyezi ebiri gyokka okutandika okubirya oba okubitunda wefuniremu ensimbi. Okusinziira ku mulimi waffe Ssalongo Bakulumpagi, oluvannyuma lw’okumannya nti abetaaga ebijjanjaalo bayitirivu, yasalawo abirime songa naye yennyini bimuyamba kunva Kyoka olwobufunda bw’ettaka lyalimirako, ate nga nebitooke tebyadda bulungi,


Mukama yanvuba mu nnyanja eyali emmize\nOmugoba w’eryato yalagira tutandike okusuula embaawo, Amanda n’ebyennyanja mu mazzi tuwewule eryato kyokka omugagga nnyini lyato era nnyini bintu bino yagaana n’atiisatiisa okusuula mu nnyanja omuntu yenna gwe katanda n’asuulayo wadde ekyennyanja ekimu.\nBya PADDY NSOBYA\nPETER Walukeita, musawo akebera omusaayi mu ddwaaliro lya gavumenti erya Mpunge Health Centre III e Mukono.\nMusajja mubuulizi wa njiri mu kibiina ky’abavubuka ekya Bethesda Ministries mu Lutikko y’Obulabirizi bw’e Mukono ate era mwegayirizi.\nOkujeema okusaba kaabula kata akugulemu obulamu era mu ntaana eyiye baasimbamu kitooke eryato bwe lyabayiwa mu nnyanja Nalubaale banne abasoba mu 14 ne bafa, kyokka ye Mukama n’amubikkako akasubi.\nNe ku ssaawa ya leero akyejjusa obujeemu obwamutuusa ku kibambulira kino omwafi ira n’abantu so ng’osanga bandiwonye ssinga yagondera Katonda n’asaba ng’eryato terinnasimbula.\nAnyumya engeri Mukama gye yamusena ku ntobo y’ennyanja eryato gye lyamuyiwa:\n“Abooluganda Yesu yeebazibwe nnyo. Katonda mulungi kuba buli kiseera atukolera ebikulu ebitatugwanira olw’obujeemu bwe tubeera nabwo mu mitima.\nMukama mmutenda obudde bwonna era mmwebaza kuba yamponya okufiira mu nnyanja Nalubaale mu 2012.\nKu ntandikwa ya 2012 disitulikiti y’e Mukono yampa omulimu mu bizinga by’e Kkoome ku ddwaaliro. Nga ndi eyo eby’omusaala gwange byaggyamu emigozoobano ne nsalawo okulinnya eryato okugenda ku kitebe kya disitulikiti ndabe obuzibu we buva.\nBuli lunaku nga sinnagenda ku mulimu nsooka kusaba ne bwe mba ηηenda kutambula nsooka kusabira lugendo Mukama antambuze bulungi.\nKu lunaku luno olw’akabenje simanyi kyandiko kuba olwazuukuka nakwata bukwasi kasawo kange ne nnessa mu ddene.\nMba ndi ku mwalo, eryato ne ligoba. Lino lyali ddene nga likubyeko embaawo ezijjuza loole, ensawo z’amanda kungulu, ebyennyanja n’abantu.\nMba sinnalinnya, muli mu mutima ne mpulira ekirowoozo nga kiηηamba nti tewasabye ng’ogenda okutambula, kyokka saakifaako.\nNafuna ekirowoozo ekirala nga kiηηamba nti sabira olugendo luno, kyokka natya okusaba nga ntya abantu okundaba.\nObudde bwali bulungi ku nnyanja nge teri mpewo era nga tosuubirayo kabi konna. Ku lyato kwaliko abasajja abaali bawakanira omupiira gwa Arsenal ne Man U, abo ne mbeegattako eby’okusaba ne mbyerabira.\nKu lyato twali tuwerako abantu 40 era lyasimbula ne twolekera omwalo gw’e Kiziru.\nMu kulaba okwangu lyali litisse kabindo era abantu nga 20, baalina okuvaako balinde eddala. Kyokka olw’okuba lyali lya maanyi nga ne nnyiniryo atugumya nti erirye lya maanyi tetweraliikirira.\nTwatuuka ku mwalo gw’e Kimi nnyiniryo n’ayongerako ebyennyanja. Ku luno nawulira\nOmwoyo ng’aηηamba nti va ku lyato lino osigale wano kyokka olw’emboozi gye twalimu, ebyo saabifaako ne lisimbula.\nTwamala essaawa nnya nga tuseeyeeya naye tuba tubuzaayo mayiro emu tugobe era nga we tulaga tulengerawo, emberenge n’egaga.\nOmuyaga ogw’amangu ate ogw’amaanyi gwajja amayengo ne gasituka n’ebire ebikwafu ne bikwata obudde ne bubeera nga obugenda okuziba ate ne wasitukawo n’olufu nga tolaba bulungi biri wala.\nEryato amayengo gaaliremesa okweyongera mu maaso ne litagalira mu kifo kimu ng’omugoba bw’alwana okulivuga lyeyongereyo.\nAmaaso gaatumyuka ne tulaajana, omugoba n’atulagira buli omu asabe Katonda we kuba akabi kaali kalabise ng’omuyaga gusukkiridde amaanyi ga yingini z’eryato olw’obuzito bwe lyali lyetisse.\nYali yaakakiggya mu kamwa yingini emu n’ezikira waayita mbale n’eyookubiri nayo n’ezikira.\nYalagira omugoba asale amagezi atuuse eryato ku lukalu nti kuba twali tulusemberedde.\nOmugoba teyawuuna muka maawe wabula yalagira abantu babuuke ku lyato bawuge bawone okufa kuba eryato lyali ligenda kubbira.\nNabuuka ne ntandika okuwuga. Mba nnaakawugako akabanga katono ejjengo ne likuba eryato mu mabutobuto ne litandika okuwandagaza abantu bonna abaali basigaddeko mu nnyanja n’ebintu.\nEjjengo eddala lyajja ne lyera abakyala basatu n’omwana amazzi ne gabamira nga ndaba. Okutemya n'okuzibula ηηenda okuwulira nga nange nzikirira mu mazzi ne mpulira ng’ebigere birinnya ku ntobo y’ennyanja ate mba ndi eyo amazzi ne geesiikuula ne nzibulukuka.\nOlwadda waggulu nalaba ensawo y’amanda empitako ne ngibaka ne nneekwata okwo era abadduukirize kwe bansanga.\nBannamawulire baategeeza nti abantu 14 be baafa kyokka nkakasa nga baasingawo kuba bwe twatuuka ku lukalu twali batono ddala wadde saababala olw’entiisa gye nalimu.\nAbeewaffe nabasanga batema miranga nga bategeka byakuziika na kunoonya mulambo kuba baali bategeezeddwa nti eryato kwe nzijidde ligudde mu nnyanja.\nMukama bwatyo bwe yamponya era nkubiriza bannange tugonderenga eddoboozi lya Mukama.


Bukedde Online - Alumye muggya we akafi ku kutu\nAbasajja muve ku biragalalagala mwettanire biryo na ssunsa\nOgw’ettemu ly’e Seguku gulindiridde kusalibwa\nAlumye muggya we akafi ku kutu\nPOLIISI ekutte bakazibaggya abaalwanaganye omu n’alumako munne okuttu ng’entabwe eva, ku mugole okwefuga omusajja natuuka n’okumugaana okuwa omwana wa mukyalamukulu obuyambi.\nMariam Nalwanga, 35, mukyala mukulu ne Cissy Nakabuubi, 30, omugole eyaakamala mu bufumbo ne Hamza Kayima 27, emyezi mukaaga be baasowaganye. Ku Lwokusatu, Nalwanga yavudde ewuwe nagenda mu maka ga Nakabuubi okusaba Kayima obuyambi bw’omwana kyokka olwatuuse n’atandikirawo okuyombesa muggya we ng’amulanga okwezza omusajja n’atuuka n’okumugaana okulabirira omwana we.\nKayima omusawo w’ekinnansi alina essabo mu Zooni ya Ssebina mu muluka gwa Makerere III e Kawempe ng’era lye likola ng’enju ne mukyala we Nakabuubi ng’ate Nalwanga asula mu Kibe zooni ng’era mukozi wa KCCA akola gwa kwera .\nOluyombo lwavuddemu lutalo era okukkakkana nga Nakabuubi agudde ekiyiifuyiifu ku Nalwanga n’amulumako akafi ku kutu okwa ddyo n’akawandula wali! Nalwanga kyamususseeko era kwe kuddukira ku poliisi y’oku Kaleerwe gye yatuuse ng’atonnya omusaayi. Oluvannyuma omumyuka w’akulira poliisi eyo, Twairi Kasembezza yasitukiddemu n’ekwata Kayima ne kabiite we Nakabuubi babitebye.\nWabula olwatuuse ku poliisi bakazibaggya bano buli omu n’alangira munne obutaba na ‘waaka’ era Nakabuubi n’aggulwako omusango ku fayiro SD:28/11/04/2018.\nBaliraanwa ba Kayima baategeezezza nti akyalina enkolagana y’omukwano ne mukyala we omukulu ng’eby’okugamba nti yamukyawa ayagala kusanyusa mugole nga wano we baamusabidde ayimirire ku magulu ge ng’omusajja abuulire omugole nti maama w’omwana ye mukyala omukulu asale n’ebiyungu. Kyokka Kayima bakira amwenya bumwenyi ng’alabika abantu be bombi abalinamu ekyama.\nAbasajja muve ku biragalalagala...\nAbanoonya amaanyi g'ekisajja mwettanire ebiro n'essunsa musigale nga muli balamu ate nga musaza kimu\nAbabaka baweze okusimbira etteeka...\nABABAKA ba Palamenti abava mu Buganda bawadde Katikkiro Charles Peter Mayiga obweyamo nti ba kuyimirira n’abalimi...\nOgw’ettemu ly’e Seguku gulindiridde...\nOMUSANGO gwa Abdul Mukiibi agambibwa okutta Frank Katumba e Seguku ng’amutebereza okwagala mukazi we, Aisha Mubiru...


Bakitiiriya - Wikipedia\nBaktiiriya (Bacteria) zili mu bwakabaka bwa bilamu obuyitibwa “monera”(wansilikitu ). Bakitilia era zili mu matwaale ga nyukilialitte (Prokaryotes) ensolo ezilna akataffaali oba obutaffaali obutalina nyukiliasi na oligaanile(organelles) okujjako libozomu(ribosomes). Bu bwkabaka bwa “monera” bamemba bezaala awatali kwegadanga (asexual) nga beyubuluzaaamu bibili (binary fission). Tewali bukakafu nti wabeerawo mitosiisi.\n1 Ebikwata ku Bakitiria\n2 Ebikolebwa bbakitiria\n3 Bakitiiriya zitunula zitya?\n4 Bakitiriya zikola ki?\nEbikwata ku BakitiriaEdit\nOmusujja gwo mu byenda (typhoid fever)\nBakitiiriya zitunula zitya?Edit\nBakitiriya zikola ki?Edit\nBino bigyidwa ku "https://lg.wikipedia.org/w/index.php?title=Bakitiiriya&oldid=23922"\nLast edited on 29 Gwakutaano 2018, at 14:15\nLuno olupapula lwasemba okukyusibwamu ku 14:15, 29 Gwakutaano 2018.


Ebyuma 160 ebisiba waragi w'omubuveera biggaddwa - Watchdog Uganda\nEbyuma 160 ebisiba waragi w’omubuveera biggaddwa\nEKITONGOLE ekikola ku mutindo gwe bintu ebikolebwa mu Ggwanga ne biyingizibwa kiliko abyuma 160 ebyeyambisibwa mu kusiba waragi bye kiggadde mu Kampala nga omu ku kawefube w’okukendeeza omwenge okusibwa mu buveera Gavumenti gwe yawera gye buvuddeko.\nEbyuma bino bigaddwa okuva mu makkolero 37, era nga ekikwekweto kiyindidde mu Disitulikiti okuli Wakiso, Mukono, Jinja ne Mityana.\nNga eno abakozi UNBS baakedde ku makya ne basalako amakolero gano era ne bakwata ebintu byonna ebyeyambisibwa ku kusiba waragi mu buveera.\nMinisita we by’obusuubuzi n’obwegassi America Kyambadde ye yayisa ekiragiro kyokuggala amakolero agakyasiba waragi mu buveera okutandika nga 1.06.2019, era nateekawo akakiiko akaali kagenda okuteekesa mu nkola kino, okwali abakungu okuva mu bitongole ebyenjawulo okuli ekitongole ky’omutindo mu ggwanga n’ekyebyobutonde okukwata saako n’okuggala amakolero agefunyiridde okukola omwenge mu buveera.\nAkulita ekitongole kya UNBS Dr. Ben Manyindo agambye nti bakakasa nti engeri gye baggadde ebyuma bino bagenda kukendeeza ku mwenge gw’omubuveera ogubadde gufulumizibwa mu ggwanga.\nAgambye nti bakizudde nti webakoledde ekikwekweto omwenge ogumu gubadde gumaze okufulumizibwa okuva mu makkampuni nti kyokka ekibinja kya bakozi b’ekitongole abakola ku kyokulemesa omwenge okugutunda bakola butaweera okusobola okugulemesa okweyongerayo mu butale obwenjawulo.\nMbonye said it: Boris Johnson would be UK Prime Minister\nList: 10 people who missed out on People Power coordinators list


Ebyobulamu | Dembe FM 90.4 - Part 8\nAmasomero gonna gakukolanga duyiro ku buwaze.\nBya Shamim Nateebwa . Government etegeeze nga okukola duyiro bwekugenda okufuuka okw’obuwaze eri buli somero mu uganda , nga otwalidemu n’amasomero ag’obwananyini. Bwabadde alangirira olunaku olw’okukola duyiro wano e Entebbe minister akola ku by’obulamu Dr. Jane Ruth Acenge agambye nti mukaseera kano bakolagana ne ministry […]\nPulezidenti avumiridde abavugisa ekimama.\nBya Samuel Ssebuliba. Omukulembeze we gwanga Kaguta Museveni atabukidde abagoba b’ebiduka abagufudde omuzze okuvuga endiima, okukakana nga bakoze obubenje. Bino webigidde nga obubenje ku nguudo ez’enjawulo bweyongedde naddala olwa Gulu- Kampala nga eno bus yakagwa wano e kaluma okukakana nga esse abantu abasuka mu 20. […]\nAbabundabunda baakugemebwa ekirwadde kya kolera.\nBya samuel sebuliba. Gavumenti ya uganda etegeezeza nga bwegenda okutandika okugema abantu be Hoima abakoseddwa ekirwadde kya Cholera nga bano okusiga bebabundabunda. Okugema kuno kugenda kugassa abantu abasuka mu mitwalo 36 mubifo 6 okuli Kyangwali, Kigorobya Kabwoya egombolola ye Buseruka , Town council ye kigolobya, […]\nBya Ben Jumbe. Ekibiina ekitaba abasawo ekya Uganda Medical Association kyanukudde omukulembeze we gwanga ku by’okwekakalaasa, nga ono yavudeyo olunaku olw’egulo nabalengezza olw’okwekalakaasa kw’ebaalimu gy’ebuvudeko. Bweyabadde ayogerera ku lunaku lw’abakozi olw’abadde e sembabule, President yagambye nti abasawo bano baali basazeewo okuteeka government ku bunkenke okusobola […]\nKizuuse nga abantu abafa omuka omukyamu gwebasika beeyongedde.\nSsebuliba samuel Waliwo okunonyereza okukoleddwa ekitongole ekikola ku by’obulamu munsi yonna nekizuuka nga kubuli bantu 10 mu nsi yonna, abantu 9 basika ebikaka ebikyamu ebiyinza n’okukosa obulamu bwabwe. Alipoota eno ekizudde nga abantu obukadde musanvu bebafa buli mwaka okwetoloola ensi yonna nga bino biva ku […]\nAbaana bakugemwa ekirwadde ky’embiro.\nBya Ndaye Moses. Ministry ekola ku by’obulamu etegeezeza nga bwerina entekateeka ez’okutegeka okugema okwekikungo eri abaana bonna abatanaweza myaka etaano okusobola okubatangira ekirwadde eky’embiro. Bano bagenda kuweebwa eddagala okusobola okubataasa obuwuka obuleeta obulwadde buno naddala mu baana abato. Twogedeko n’akulira ebyokutekateeka mu kitongole ekya […]\nAbantu abasoba mu 700 bajanjabiddwa.\nBya Getrude Mutyaba. Abantu abasooba mu 700 baweereddwa obujanjabi obw’obwereere okuva mu bitongole eby’enjawulo mu lusiisira lw’ebyobulamu olubadde mu kibuga kye Lukaya ku ddwaliro lya Matovu Medical Centre. Mu ntekateeka eno endwadde ezijanjabiddwa kubadeko kookolo,mukenenya, omusujja, akafuba, lubyamira n’endala. Omusawo omukugu mu kujanjaba endwadde z’abaana Dr Margaret Ntambaazi nga yoomu […]\nBya Ndaye Moses. Ministry ekola ku by’obulamu etegeezeza nga bwetanakola kusalawo okw’onkomeredde ku kyokuleeta abasawo okuva mu Cuba bajje bakole mu uganda. Bwabadde ayogerako ne banamawulire, Dr. Diana Atwine nga ono ye muwandiisi ow’enkalakalira mu ministry eno agambye nti government mu kaseera kano ekyakubaganya ebirwozo […]\nAbavubuka baakutendekebwa ku nkola ey’ekizaala gumba.\nBya Ritah Kemigisa. EKitongole ky’obwanakyeewa ekikola kunkola ey’ekizaala gumba ekya Reproductive health Uganda kitegeezeza nga bwekitandise okuyita mu bavubuka okusomesa banabwe enkola ey’ekizaala gumba. Twogedeko n’akulira ekitongole kino Jackson Chekwek n’agamba nti kino baakikoze okusobozesa abaana ab’obuwala okutandika okwemanyiiza enkola eyekizaala gumba, nga amawulire gano […]\nAba Rotary baduukridde edwaliro lye Nakasongola.\nBya Ivan Ssenabulya. Wano e Nakaseke,tutegeezeddwa nga edwaliro lye Nakayonza Health Centre 3 mu gombolola ye Lwabiyata bweritandise okudabiirizibwa Ono kaweefube yenna eteredwamu ensimbi aba Rotary Club eya Lugogo Mango Tree era nga bataddemu obukadde 46. Twogedeko ne president wa w’etabi lino Robert Nsereko n’agamba […]


Amuriat alumbye Museveni okweggyako Kayihura ne Mbabazi\nBy Stuart Yiga ne Ali Wasswa\nPATRICK Oboi Amuriat, avuganya ku bwapulezidenti ku kaadi ya FDC alumbye Pulezidenti Museveni olw’okweggyako egimu ku mikwano gye egimuyambye okuwangaala mu buyinza. Yawadde ekyokulabirako ekya Dr. Kizza Besigye, eyali omuduumizi wa Poliisi Gen. Kale Kayihura, eyali katikkiro John Patrick Amama Mbabazi, ne Gen. Henry Tumukunde.\nAmurit ng'ayita mu kibuga ky'e Mbarara.\nPATRICK Oboi Amuriat, avuganya ku bwapulezidenti ku kaadi ya FDC alumbye Pulezidenti Museveni olw'okweggyako egimu ku mikwano gye egimuyambye okuwangaala mu buyinza. Yawadde ekyokulabirako ekya Dr. Kizza Besigye, eyali omuduumizi wa Poliisi Gen. Kale Kayihura, eyali katikkiro John Patrick Amama Mbabazi, ne Gen. Henry Tumukunde.\nBino okubyogera yabadde asisinkanye abawagizi be mu Ggombolola y'e Nyakabande, we bazaala Kayihura. Bwe yabadde ayingira Disitulikiti y'e Kisoro, Poliisi yasudde emisanvu mu kkubo ng'eyagala abantu abaamuwerekeddeko basooke kukeberebwa kirwadde kya ssennyiga omukambwe.\nAmuriat eyabadde tasalikako musale yavudde mu mmotoka ye n'atandika okuggyawo ebyuma ebyabadde bisuuliddwa mu kkubo bwatyo n'ayingira n'oluseregende lw'emmotoka ze ku mpaka nga Poliisi emutunuulidde. Aduumira Poliisi mu disitulikiti y'e Kisoro, Patrick Byaruhanga, yagezezzaako okumulemesa okukuba kampeyini ng'amulanga okubayisaamu amaaso. Oluvannyuma yatutte basajja be mu kabuga k'e Muganza, n'asalako oluguudo oludda e Cyanika ku nsalo ya Uganda ne Rwanda.\nAmuriat, yavudde mu mbeera n'afuluma mu mmotoka ye n'atandika okutambuza ebigere okwolekera Cyanika. Wabula DPC Byaruhanga teyamuganyizza kutuuka wala n'alagira basajja be ne bamwetooloola kye yakoze n'atuula wansi wakati mu kwecanga.\nYasabye omuzindaalo n'ayongera eri abawagizi be bakira abaleekaanira waggulu nga bwe basaakaanya. Oluvannyuma yagenze n ku kisaawe ky'oku Ssaza mu Munisipaali y'e Kisoro, we yakubye olukuhhaana n'ayogera n'abantu wakati mu byokwerinda eby'amaanyi.\nAmuriat, yagenze mu bitundu eby'enjawulo mu Kisoro n'amala n'ayolekera disitulikiti y'e Rubanda, ne Kabale. Ku Ssande, Amuriat, yakedde mu mmisa ku Eklezia ya Christ the King esangibwa mu Munisipaali y'e Kabale.\nAmyuka bwanamukulu wa Christ the King Parish, Faaza Mathias Kwehangana, yasabye abeesimbyewo ku bifo eby'enjawulo okwewala okusuubiza bye bataatuukirize. Yasabye akakiiko k'ebyokulonda nabo okulaba nga bategeka akalulu akalimu amazima n'obwenkanya kireme kuviirako butabanguko mu ggwanga.\nAmuriat eyabadde mu bigere nga tayambadde ngatto. Yasabye abantu mu bitundu bya Kigezi bamuwagire kuba ebintu bingi byayigidde ku mwana waabwe Dr. Kizza Besigye, by'ayagala abakolere ng'afuuse Pulezidenti.


Embuyaga (Wind) - Wikipedia\nKibuyaga y’empewo etambula oba eri mumugendo. Empewo kuba kukulukuta kwa ziggaasi. N’olwekyo empewo eba kakulukuusi wa ggaasi (fluid) si kakulukuusi wa mazzi (liquid). Amazzi ne Ggaasi byombi bikulukuta (flow).\nKu nsi, embuyaga yesinga okuleetawo okutambula (okukulukuta) kw’empewo. Kyokka mu bwengula obuli wabweru w’ensi (outer space), embuyaga y’enjuba(solar wind), yo eva ku kukulukuta oba okutambula kwa ziggaasi oba obulere bwa ziggaasi okuva ku njuba okuyita mu bwengula ate embuyaga ya zikamwaka eva mu kufuuwa butundutundu bwa ggaasi za kemiko okuva mu namikka (planetary atmoshphere) wa kamwaka okudda ku bwengula obuli wabweru wa kamwaka (ezitaliiko nampewo).\nKibuyaga ereetebwawo enjawulo mu kanyigirizi/ kunyigirizibwa (Pressure). Bwe wabaawo enjawulo mu kunyigirizibwa, empewo etebentebwa(accererated) okuva awali okunyigirizibwa okwa waggulu okudda awali okunyigirizibwa okwa wansi.\nOkutwalira awamu empewo etambula (kibuyaga, embuyaga/kibungeeta oba kikungunta) ejjawo lwa bbugumu lya njuba eriviirako okubugumya empewo oba ggaasi mu kifo ekimu, ekintu ekikkakkanya okunyigirizibwa kw’empeo oba ggaasi mu kifo kino. Empewo eyokya density eba teyekumye wamu nnyo ng’empewo ennyogoga. Kino kireetawo ensozi n’ebikko by’empewo mu nampewo waffe. Empewo eyekutte ennyo etambula edda ewatali yekutte nnyo. Empewo eno bwetambula(bwekulukuta) tugiyita mbuyaga.\nKino kyeragira mu bifo eby’embalama z’enyanja, ettaka werifuna okubuguma okw’amaanyi emisana. Embuyaga eva ku mayanja eri obunyogovu n’edda ku lukalu awali empewo eyokya. Ate ekiro ettaka linyogoga mangu okusinga ennyanja oba semayanja.\nAte era kikungunta ez’enjawulo ezibuguma mu semayanja era zisobola okuleeta embuyaga nga zireetala empewo waggulu okubuguma. Olumu entambula y’ensi eyegasse n’okunyigiriza okuli wansi mu kifo kino kireetera empewo okwetoloolera(spiral) ku misinde egya waggulu ekiyitibwa kikungunta owa kanzunzu (cyclone) oba omuyaga (hurricane).\nEmpewo bwefuna okubugumizibwa kye kiviirako ekifo weeri okufuna okunyigirizibwa (akanyigirizi) okwa wansi (low pressure) ate gy’ekoma okunyogoga wajjawo akanyigirizi (okunyigirizibwa) akuli waggulu. Kino kyekireetawo embuyaga olwokuba waliwo enkyukakyuka mu kanyigirizi (okunyigiriza kw’empewo), empewo n’etambula okuva ku kifo ekirimu ennyigiriza eya waggulu okudda ku ya wansi. Bivudde eri Charles Muwanga\nBino bigyidwa ku "https://lg.wikipedia.org/w/index.php?title=Embuyaga_(Wind)&oldid=23320"\nLuno olupapula lwasemba okukyusibwamu ku 06:22, 4 Gwakkuminebiri 2017.


Kiki Ekiyinza Okunnyamba Okufuna Essanyu? Ddiini, Katonda, oba Bayibuli? | Bayibuli Eddamu Ebibuuzo Bino\nBISOME MU Afrikaans Albanian Amharic Armenian Assamese Azerbaijani Azerbaijani (Cyrillic) Bislama Bulgarian Cebuano Chichewa Chinese (Simplified) Chinese (Traditional) Chitonga Chitumbuka Croatian Czech Danish Dutch Efik English Estonian Ewe Faroese Fijian Finnish French Georgian German Greek Hausa Hebrew Hiligaynon Hungarian Icelandic Igbo Iloko Indonesian Italian Japanese Kikamba Kikuyu Kinyarwanda Kirghiz Kiribati Kirundi Korean Latvian Lingala Lithuanian Luganda Luswayiri Luwalabu Macedonian Malagasy Malayalam Maltese Myanmar Norwegian Nzema Ossetian Papiamento (Aruba) Papiamento (Curaçao) Persian Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swedish Tagalog Tamil Tatar Telugu Thai Tsonga Turkish Turkmen Ukrainian Umbundu Vietnamese Xhosa Yoruba Zulu\nKiki Ekiyinza Okunnyamba Okufuna Essanyu? Ddiini, Katonda, oba Bayibuli?\nByonna bisobola okukuyamba. Wadde nga Bayibuli yawandiikibwa dda nnyo, esobola okukuyamba okufuna eby’okuddamu mu bibuuzo ebisinga obukulu mu bulamu, ekyo ne kikuyamba okufuna essanyu. Lowooza ku bibuuzo bino Bayibuli by’eddamu.\nDdala Katonda gyali? Bayibuli egamba nti Katonda ye ‘yatonda ebintu byonna.’ (Okubikkulirwa 4:11) Olw’okuba Katonda ye yatutonda, amanyi bye twetaaga okusobola okubeera abasanyufu.\nKatonda anfaako? Bayibuli egamba nti: “[Katonda] tali wala wa buli omu ku ffe.” (Ebikolwa 17:27) Katonda akufaako era ayagala okukuyamba okufuna essanyu mu bulamu.—Isaaya 48:17, 18; 1 Peetero 5:7.\nOkumanya Katonda kiyinza kitya okunnyamba okuba omusanyufu? Katonda yatutonda nga tulina obwetaavu obw’eby’omwoyo. Twetaaga okumanya ensonga lwaki yatutonda n’okumanya ekigendererwa ky’obulamu. (Matayo 5:3) Ate era twetaaga okumanya ebikwata ku Mutonzi waffe era n’okufuna enkolagana ey’oku lusegere naye. Bw’ofuba okuyiga ebikwata ku Katonda, ajja kukuyamba okumumanya kubanga Bayibuli egamba nti: “Musemberere Katonda naye anaabasemberera.”—Yakobo 4:8.\nAbantu bangi nnyo bakizudde nti okuba n’enkolagana ey’oku lusegere ne Katonda kibayambye okufuna essanyu. Wadde ng’okumanya ebikwata ku Katonda tekitegeeza nti tojja kufuna bizibu, amagezi agali mu Kigambo kye Bayibuli gajja kukuyamba\nOkufuna essanyu mu maka.\nOkuba mu mirembe n’abalala.\nOkwaŋŋanga ebizibu, ng’okwennyamira, okweraliikirira eby’enfuna, n’obulwadde obw’olukonvuba.\nAmadiini mangi agakozesa Bayibuli tegakolera ku ebyo by’eyigiriza. Naye eddiini ey’amazima ekolera ku ebyo ebiri mu Bayibuli, ejja kukuyamba okumanya Katonda.\nBayibuli Ebibuuzo Bayibuli by’Eddamu\nBwe mukolera ku magezi agali mu Bayibuli, mujja kuba n’obufumbo obulungi era n’amaka agalimu essanyu.\nOlina Enkolagana ey’Oku Lusegere ne Katonda?


Bukedde Online - Ebyavuddeko Kabaka okusuula baminsita\nEbyavuddeko Kabaka okusuula baminsita\nEyasigula mukyala w'omulamuzi asasudde emitwalo 12 ne bamuta\nAfumise munne effumu n'amutta e Buikwe lwa...\nENKYUKAKYUKA Kabaka ze yakoze nga tezinnalangirirwa, Katikkiro Charles Peter Mayiga yasoose kuweereza bubaka ku ssimu za Baminisita obubalaalika okwetegekera ebijja.\nObubaka buno bwabadde bugamba Baminisita nti: Mubeere bulindaala essaawa yonna waliwo enkyukakyuka Kabaka z’asiimye okulangirira.\nEkyaddiridde bunkenke mu baweereza ba Kabaka.\nWe zaaweredde essaawa 10 ez’olweggulo obubaka buno bwabadde butuuse ku ssimu zaabwe n’ekyaddiridde ly’essanyu mw’abo abaagudde mu bifo kyokka mulimu n’abaanakuwadde olw’okulekebwa ebbali n’abaakyusiddwa ne batwalibwa mu bifo bye batunuulira ng’ebiyabayaba.\nEnkyukakyuka zino ezazze mu kiseera nga tezisuubirwa zaalese ebbali Omuwanika Eve Nagawa Mukasa wamu n’Omumyuka owookubiri owa Katikkiro Hajji Mohamood Ssemambo Ssekimpi.\nEBYAVUDDEKO OKUWUMMUZA NAGAWA NE SSEKIMPI\nNagawa aweerezza mu kifo ekyo okumala emyaka musanvu (okuva 2008-2015) era okwawukanako ku Ssekimpi, okuwummuzibwa kwe kubadde kusuubirwa.\nEnsonda zategeezezza nti Nagawa abadde mugonvu era mu myaka ebiri egisembyeyo, entambula ezimu z’abadde ateekeddwa okugendako ng’asaba n’akiikirirwa. Egimu ku mikolo gy’abadde tatera kubeeramu gy’egyokusonda Ettoffaali.\nGye buvuddeko, Nagawa yafuna akabenje bwe yagwa n’anuuka okugulu era yamala ekiseera nga n’empapula ezeetaaga okuteekebwako emikono bazimutwalira wuwe e Mukono. Nagawa ye mukyala eyasooka okulya ekifo ky’Obuwanika ku mulembe Omutebi era bangi babadde bamativu n’emirimu gy’akoze, kyokka mu kiseera kino obukosefu bubadde bumutawaanya. Olw’obwetaavu bw’ensimbi ezinaayamba okutambuza emirimu gy’Obwakabaka, Kabaka yaweereddwa amagezi okunoonya omuntu asobola okutambula mu buli kasonda ka nsi n’okukozesa amaanyi amangi mu kuffeffetta ssente.\nEnteekateeka eno nti yasanze ne Nagawa yaweerezza obubaka obusaba okuwummula bwe kuba nga kwe kusiima kwa Beene olw’obukosefu bw’alina.\nKyokka ku Hajji Ssekimpi, abantu abeesigika mu Bulange baategeezezza Bukedde nti wadde abadde aweereza, naye abadde n’obutali bumativu era afubye enfunda eziwera okubutuusa ew’Omutanda.\nEnkwatagana wakati we ne Katikkiro Mayiga nti ebaddemu ebirumira era ekimu ku bintu Ssekimpi by’abadde yeemulugunyaako y’engeri kumpi gye yalekebwamu ebbali ku nkulaakulanya y’Amasiro g’e Kasubi.\nWadde Ssekimpi y’abadde Minisita avunaanyizibwa ku Masiro, ensonga enkulu mu kugakulaakulanya zaasalwangawo nga tategedde n’asigala kukiikiriranga Mayiga ku mikolo gy’okulambuzanga abantu Amasiro we gatuuse. Okulambuza kuno kubadde kubeerawo buli ntandikwa ya mwezi nga 1, era Mayiga bw’aba taliiwo, Ssekimpi y’abadde alambuza abantu.\nKigambibwa nti enkwatagana yaabwe obutabeera nnungi, kirina akakwate ku bigambibwa nti abakulembeze b’Obusiraamu e Kibuli baali bamutadde ku lukalala lw’abo be baagala Kabaka alowoozeeko bw’aba alonda Katikkiro, kyokka Kabaka n’asiima n’alonda Mayiga mu May 2013. Ssekimpi olwo, yaweebwa kya mumyuka owookubiri owa Katikkiro ara avunaanyizibwa ku Minisitule y’Obuwangwa, Ennono, Embiri, Amasiro n’Obulambuzi.\nEnsonda e Mmengo zaategeezezza nti: Munda muli, Owekitiibwa (Ssekimpi) abadde awulira ng’ataweebwa buyinza bumala kutambuza Minisitule, nga ne Baminisita ababeezi abali wansi we abalaba ng’abaweebwa amaanyi okusinga ye ge bamuwa. Ssekimpi abadde avunaanyizibwa ku Bamisita ababeezi babiri okuli Ow’obuwangwa Yusuf Wamala Ggaganga n’Owoobulambuzi Rita Namyalo Kisitu.\nMu mbeera eno mw’abadde akolera, nti yateekayo okusaba kwe ewa Kabaka ng’ayagala naye awummule obuwereeza yeemalire ku bizinensi ze. Mu nsonga ze yateeka mu kusaba kwe mwe muli ebbanga eddene ly’aweerezza.\nYe nnannyini kibanda ekikyusa ssente ekya Prime Forex Bureau mu Kampala.\nOluvannyuma lw’enkyukakyuka zino, endala ezisuubirwa okuddako kwe kukyusakyusa n’okulonda Bammemba b’Olukiiko oluggya.\nAB’E KIBULI BOOGEDDE KU NKYUKAKYUKA\nOmwogezi w’e Kibuli Hajj Mohamad Kisambira yagambye nti okuwummuzibwa kwa Ssekimpi takulabamu buzibu kubanga n’eyamuddidde mu bigere Haji Twaha Kawaase muntu waabwe.\nYagambye nti balina obwesige mu bantu abapya abaalondeddwa kyokka bwe baba baweereza balina okukimanya nti Katonda y’abasobozesa okuweereza era tebalina kumwerabira.\nKyokka Sheikh Nuhu Muzaata Batte yagambye nti, Ssekimpi abadde muweereza mulungi era omwesigwa wabula eky’okukkiriza okugendanga mu Masiro n’akwata mu ‘bigali’ kye babadde basangamu obuzibu kubanga kikontana n’Obusiraamu.\nEBIKULU ebiri mu nkyukakyuka\nOmuwendo gwa Baminisita guvudde ku 21 ne gutuuka ku 25\nOw’ebyenjigiriza, n’Obulimi n’Omuwanika bafunye abamyuka\nKatikkiro aweereddwa abamyuka basatu okuva ku babiri b’abadde nabo.\nBataano ku baminisita ababeezi ababaddeko, basigadde mu bifo byabwe.\nAbabadde Baminisita ababeezi babiri kati Baminisita abajjuvu okuli Noah Kiyimba ne Mariam Nkalubo Mayanja.\nBaminisita babiri abapya baggyiddwa mu Lukiiko lwa Buganda\nEBIFO EBYAZZEEMU ENKYUKAKYUKA\nDr. Twaha Kawaase ye Mumyuka Owookubiri owa Katikkiro n’ebyenjigiriza. Abadde wa byanjigiriza byokka.\nApollo Nelson Makubuya ye Mumyuka Owookusatu owa Katikkiro ne Ssemateeka. Abadde ku nsonga za Ssemateeka zokka.\nRobert Waggwa Nsibirwa kati ye Muwanika. Abadde Minisita ow’okuteekerateekera Obwakabaka.\nNoah Kiyimba kati ye Mwogezi, amawulire n’abagenyi. Abadde Minisita Mubeezi mu woofiisi ya Katikkiro.\nDennis Walusimbi Ssengendo kati wa Buwangwa, Ennono n’Obulambuzi. Y’abadde Omwogezi w’Obwakabaka, Amawulire Kabineti, Olukiiko, Abagenyi n’Emirimu.\nChristine Mugerwa Kasule kati ye wa Kabineti n’Olukiiko. Abadde wa kikula ky’abantu ne Bulungibwansi.\nDr. Prosperous Nankindu Kavuma kati ye Minisita Omubeezi ow’ebyenjigiriza.\nHajji Amisi Kakomo ye Minisita Omubeezi ow’obulimi.\nRichard Mulema Mukasa ye Minisita omubeezi ow’ebyensimbi.\nEBIKWATA KU BAMINISITA ABAPYA:\nDr. Prosperous Nankindu Kavuma:\nAzaalibwa Ying. Gerald Majera Lukwago n’omukyala Angel Nalubega e Kiwawu Busujju. Yazaalibwa February 6, 1978 era wa myaka 37.\nYeddira Nkima era Mukatoliki.\nMwana wa mwenda ku baana 13 abazaalibwa bakadde be.\nAlina Ddiguli ssatu era eyookusatu ey’ebyennimi (PhD) yagifuna mu 2013 mu University of Western Cape. Mufumbo era bba ye David Kavuma omukugu mu kubudabuda abantu mu kitongole kya Mildmay Uganda.\nBalina abaana bana; abalenzi basatu n’omuwala omu.\nMunnankobazambogo nga yali Ssenga wa Zambogo wakati wa 1998-99 mu Yunivasite e Makerere.\nYaliko omukiise mu Buganda Youth Council ng’akiikirira essaza ly’e Busujju mu 2007-2009.\nMu 2010 Kabaka yamulonda okukiikirira Ekibiina ky’Abavubuka ekiyitibwa Ssuubi Lya Buganda okutuusa leero.\nSsentebe w’olukiiko olutegeka ensirika z’abakulembeze b’abavubuka mu Buganda.\nMmemba ku lukiiko olufuzi olwa Buganda Royal Institute\nMusomesa mu yunivaasite y’e Kyambogo.\nOmwezi oguwedde Katikkiro Mayiga yatambudde naye ku lugendo lw’e South Afrika.\nRichard Mulema Mukasa:\nYazaalibwa omugenzi Baker Kibuuka Mukasa n’omukyala Immaculate Nakabiito e Mitondo- Kalisizo- Buddu. Yeddira nvubu era Mupolotesitante. Musajja mufumbo era mukaziwe ye Doreen Nankinga Kyazze nga balina abaana babiri era batuuze e Kitiko Mutungo. Yasomera Kijjabwemi, Kisubi (SMACK) ne Makerere era Munnamateeka.\nYakolako mu Katende, Sempeebwa Advocates, n’akolako mu Muwema & Mugerwa Advocates oluvannyuma ne batandika Kigozi, Sempala, Mukasa & Obonyo Advocates.\nJanuary 2011 yatandika obuwereeza e Mmengo ng’omu ku babaka ba Kabaka 10 mu Lukiiko lwa Buganda.\nMu lukiiko luno awereeza ng’omuwandiisi w’akakiiko k’ensonga za Buganda ez’ebweru waayo\nHajji Amis Kakomo:\nMusajja musuubuzi nga ye nnannyinni Nam Enterprises. Munywevu nnyo e Kibuli ng’abeera Kawempe.\nNtegeera ntya atuuse ku ntikko?


Bukedde Online - Looya wa Ssempala yeekandazze n'afuluma kkooti\nKCCA ekutte abatundira ku nguudo n'okubowa...\nLOOYA wa Isaac Ssempala, bba w’omubaka Naggayi Ssempala yeekandazze n’abooluganda ne bava mu kkooti looya bw’alemereddwa okuwaayo okwewozaako kw’omuntu we okwamulagirwa.\nOlwaleero kkooti ebadde ezze okuwulira omusango omubaka Nabilah gwe yawaaba ng'ayagala kkooti eyise ekiragiro ekyenkomeredde ekigoba bba Ssempala awaka kubanga ateeka obulamu bwe mu buzibu.\nDerrick Lutalo akiikiridde Nabilah ategeezezza kkooti nti batwalira ba looya ba Ssempala empapula z'ensonga zaabwe ssaako ekiragiro ekigoba Ssempala awaka kyokka looya Christopher Ochom n'akubira Ssempala essimu era Ssempala n'amugaana okuzikwatako.\nLutalo ategeezezza omulamuzi Patience Lorna Tukundane owa kkooti y'eddaala erisooka e Makindye nti amateeka g'akkiriza kkooti okusala omusango wadde ng'oluuyi olumu teruwaddeyo kwewozaako kwalwo ne basaba omusango guwulirwe era gusalwe.\nRonald Kayizi akiikiridde Ssempala ategeezezza kkooti nti tebaweebwangako mpapula era tebalina kye bamanyi kyokka omulamuzi n'amubuuza engeri gyategeddemu okujja mu kkooti olwo n'alemwa okuddamu.\nOmulamuzi ategezezza Kayizi nti mu kiseera kino nga tewali kye baleese mu kkooti talina ky'ayinza kumatiza kkooti , Kayizi ne yeekandagga ne muganda wa Ssempala , Muhamad Ssebagala ne bafuluma kkooti nga bagamba nti tebayinza kukkiriza nkola bweti.\nKyokka kino tekigaanye mulamuzi kugenda maaso n'okuwulira ensonga za Nabilah era n'awa olwa April 15, 2021 okusala omusango.\nEkiragiro ekikugira Ssempala okugenda mu maka gaabwe e Katuso - Buziga mu Makindye kyongezeddwayo okutuusa kw'olwo.\nManU sigirinaako mutawaana nnonye wiini - Mourinho\nOmwaka ogujja njagala engule 2 - Ssebuguzi\nMukyala wange tamanyi kulabirira baana\nMuve ku ssente z''oku kameeza - Katikkiro\nNnaabagereka alabudde abakyala ku mwenkanonkano\nLamborghinin ya Katsha ereese ensasagge mu Rich gang


Bukedde Online - Pulezidenti Museveni agumizza ab'ebibanja\nTugenda kubawa obukuumi mu kulonda - Gen. ...\nBy Kizito Musoke Ali Wasswa\nBino abikoledde mu lukiiko lwa bannamawulire lwe yatuuzizza mu maka g’Obwapulezidenti e Kisozi mu disitulikiti y’e Gomba ku Ssande.\nPULEZIDENTI Yoweri Museveni alagidde wabeerewo ennongoosereza mu tteeka ly’Ettaka, oweekibanja abeere ng’asobola okutwala busuulu ku Ggombolola singa nnannyini ttaka aba agaanyi okubukwata.\nYagambye nti ebizibu by’ettaka byatandikira ku mulembe gw’Abazungu abaasalawo okuwa Abataka 1,000 aba Buganda ettaka nga babasiima olw’okukolagana nabo obulungi okufuga Uganda.\nYagambye nti Abataka bano baatandika okuyigganya abantu nga babasoloozaako ebitundu kimu kyakusatu eky’ebirime bye baakungulanga mu ttaka lyabwe n’agamba nti Abazungu baagezaako okutereeza ekizibu kino bwe bassaawo Busuulu & Envujjo Law erya 1928.\nEtteeka lino lyagaana bannannyini ttaka okuddamu okusengula abasenze era ne lissaawo n’ekkomo ku busuulu obulina okusasulwa abasenze nga tebulina kusussa 8/-.\nYagambye nti Idi Amin bwe yalya Obwapulezidenti, yassaawo etteeka (Land Decree) erya 1975 n’aggyawo obwannannyini ku ttaka.\nKyokka Gavumenti ya NRM bwe yajja mu buyinza yayagala esseewo okukkaanya n’okulaba nga nnannyini ttaka n’oweekibanja tekuli anyigiriza munne.\nYazzaawo obwannannyini bwa mayiro ku ttaka, kuno kwe baateeka n’okukola etteeka ly’Ettaka nga ligaana nnannyini ttaka okugobaganya oweekibanja.\nYagasseeko nti abeebibanja baalagirwa okusasulayo busuulu mutono eri nnannyini ttaka ng’akasiimo nti kyokka mu kiseera kino akizudde nga bannannyini ttaka beebuzaabuza ne bagaana busuulu ne bakolagana n’ekitongole ekiramuzi ekiragira busuulu bamutwale mu kkooti. Wano w’agambidde nti kino tasobola kukikkiriza n’alagira wateekebwewo ennongoosereza mu tteeka ly’Ettaka, busuulu abeere ng’asasulwa ku Ggombolola.\nKu buli bw’enguzi mu Gavumenti, yasabye buli mukulembeze okutuukiriza olubimbi lwe ng’alondoola engeri ssente za Gavumenti gye zikozesebwamu. Yagambye nti wadde nga ye asobola okulwanyisa obuli bw’enguzi, kyokka tayinza kukikola ku magombolola na disitulikiti nga tayambiddwaako.\nYavumiridde enkola ya bannabyabufuzi b’oludda oluvuganya ey’okucamuukiriza abantu nga y’ensonga lwaki Dr. Besigye aleka okulambula amalwaliro agakoleddwa obulungi n’agenda ku gatannakolebwa.\nOlukuhhaana lwetabiddwaamu Sipiika Kadaga, omumyuka asooka owa Katikkiro, Henry Kajura, nnampala wa Gavumenti, Ruth Nankabirwa, baminisita Nyombi Thembo, Vincent Nyanzi ne Matia Kasaija.\nAbaagenze okudigida bavuddeyo bakaaba\nDJ Shiru alaze nti ye nnamba 1


Bukedde Online - Musisi asiibudde mu sitayiro\nMuseveni asiimye Bannaddiini aboogera ku...\nAbaali aba Global Trust baagala kuliyirirwa...\nAdded 15th December 2018\nJennifer Musisi ng’asiibula.\nJENNIFER Musisi Ssemakula awaddeyo ofi isi y’obwadayirekita wa Kampala ng’ebula olunaku lumu, ennaku z’omwezi ze yawa okulekulira zituuke. Pulezidenti Museveni abadde tannaba kulonda amuddira mu bigere. Obuyinza n’ebintu bya ofi isi abikwasizza minisita wa Kampala Beti Namisango Kamya ku mukolo bangi gwe bagambye nti agukoleddemu obubadi.\nYajjidde mu busuuti era obwedda atambula akaga era bwe yatuuse okusiibula, yawanise ekigalo okulaga obuwanguzi. Omukolo gwabadde ku City Hall ku Lwokutaano. Awaddeyo ebyapa by’ettaka 250, akawunti z’ekitongole 13 nga kuliko ssente obuwumbi 113, lipooti ezikwata ku bakozi, enzirukanya y’emirimu mu KCCA, lipooti ku kivvulu kya ‘carnival’, ebiteeso mu Kampala, ebyobugagga bya KCCA ne fayiro ekwata ku ofi isi ye.\nYagambye nti ekibuga yakisanga kiri bubi nnyo nga KCC ekiseera ekyo erina akawunti mu bbanka eziwera 151 n’aziggala era abadde emirimu agikola mu mateeka. Yategeezezza nti emyaka musanvu n’ekitundu gy’amaze mu Kampala alese akyusizza bingi era aleseewo ttiimu y’abakozi abakugu b’ayagala gavumenti eyongere okuwa obuwagizi emirimu bagitwale mu maaso.\nMinisita Beti Kamya yategeezezza nti fayiro n’ebintu byonna abifunye naye tamanyi birimu. Yagambye nti byonna nga bwe babimukwasizza abiwadde Ssaabawolereza wa Gavumenti ayongere okubyetegereza.\nYagambye nti Jennifer bwe yawandiikira pulezidenti teyamuddamu ate abadde tannaba kulonda dayirekita mupya. Agambye nti ofi isi ya dayirekita kati eri mu ofi isi ye. Yategeezezza nti buli kimu kigenda kutambula nga bwe kibadde.


Bukedde Online - Okulonda e Njeru tekujjumbiddwa bulungi\nOwa NUP gwe baasiba mu kkomera awangudde a...\nOkulonda mu mu munisipaali y'e Njeru kusoose kutaataaganyizibwa nkuba ekedde okufuddemba era abalonzi obwedda baamuswaba mu bifo ebirondebwamu. Mu Njeru abantu munaana be babadde bavuganya ku kifo kino.\nAbaserikale abaabadde balawuna ekitundu.\nMiriam Wayirimo ng'alonda.\nMiriam Wayirimo alondedde ku Mazigid Jamia e Mbiko. Ategeezezza ng'okulonda kuno bwe kubaddemu ebintu bingi nga n'ebifo we babadde balondera tebabadde na mazzi g'anaaba mu ngalo okwetangira ekirwadde kya Corona.\nAte Mohammed Aula owa FDC yalondedde Bukaya. Ategeezezza ng'okulonda bwe kwaluddewo okutandika olw'enkuba kyokka n'ategeeza ng'abalonzi bwe beeyongeddeko okusinga ku baalonda ssentebe wa disitulikiti.\nJunju Aziz ng'akuba akalulu.\nYe Junju Aziz atalina kibiina yalondedde ku kyalo Kasanja. Alumirizza abamu ku baavuganya nabo okugaba ssente ssaako n'okutiisatiisa abantu. Abantu munaana ababadde bavuganya ku kifo kino kuliko Yasin Kyazze wa NRM, Mohammed Aula owa FDC, Siraje Kamya wa NUP, Miriam Wayirimo, Ceaser Kalema, Aziz Junju, Isaac Kirumira ne sheik Ayub Lubanga.\nAmuriat tebamuyisizza bulungi nga yeewandiisa\nPoliisi y'e Lugazi eridde matereke n'abawagizi ba Mmeeya Asea\nMmeeya w'e Njeru Yasin Kyazze awonye okugajambulwa


Omukungu wa Kabaka ali mu kattu oluvannyuma lw'omukazi omukadde okufiira mu maka ge e Muyenga. Naume Nabbenga Binsobedde 92, w'afiiridde nga famire ye eri mu kkooti ng'egamba nti omuntu waabwe yawambibwa n'akwekebwa mu maka ga Jolly Lutaaya eyali Minisita w'e Mmengo owa Gavumenti Ezeebitundu.\nMukyala Lutaaya, Sarah Nakibombo ayita omugenzi nnyina. Famire erumiriza nti Nakibombo yakweka omuntu waabwe lwa kwagala kumutwalako ttaka eriri mu Muliira Zooni ewa Bakuli- Mengo. Wano waliwo poloti ttaano ku ttaka ly'eyali Katikkiro wa Buganda Sir. Apollo Kaggwa. Nabbenga Binsobedde yafudde ku Mmande kyokka omulambo ne guggyibwa ewa Lutaaya ne gutwalibwa mu ddwaaliro e Mengo.\nMukyala Lutaaya yasangiddwa ali bweru wa ggwanga. Okufa kwa Nabbenga y'entikko y'obutakkaanya wakati wa mukyala Lutaaya ne famire ya Sir Apollo Kaggwa obuva ku ttaka eriri ewa Bakuli. Famire ekissa ku Lutaaya ne Nakibombo nti baakozesa olukujjukujju ne bakyusa ebyapa bya poloti zonna ttaano ewa Bakuli ebyali mu mannya ga Eriasafu Bijumbuko Kaweesa (eyali bba wa Nabbenga era mutabani wa Apollo Kaggwa) ne babiteeka mu mannya ga Nakibombo.\nFamire erumiriza nti ebyapa, Nabbenga yabiwa Lutaaya abimukyusize okuva mu mannya ga bba abizze mu ga Nabbenga. Era Nabbenga yali ku poloti ezo awaddeko Lutaaya emu olw'okukola omulimu ogwo. Aba famire balumiriza nti bwe baakitegeera nti ettaka likyusiddwa baalondoola ensonga ne bakizuula ng'ebyapa byonna bitaano byali bizziddwa mu mannya ga Nakibombo.\nKyokka teyamukomyawo waka era baategeera luvannyuma nti yali amututte mu maka ga Lutaaya, bo aba famire kye bayita okuwamba Nabbenga. Baatuukirira Lutaaya ne Nakibombo bakomyewo omukadde. Bwe byalema kwe kuddukira mu kkooti ne bawaaba omusango gw'okuwamba mukadde waabwe.\nOmulamuzi Alexandra Nkonge owa Kkooti Enkulu ekola ku nsonga za famire yawa ekiragiro kya May 11, 2018 n'alagira omukadde azzibwe mu maka ge n'ekyapa ky'ettaka awali amaka kitwalibwe mu kkooti. Yagambye ekyapa kyawebwayo mu kkooti kyokka omukadde teyazzibwa waka. Kyokka ebyapa ebirala bitaano byasigala mu mikono gya Lutaaya ne Nakibombo.\nOKUKAYANA KWEYONGERA Henry Bijumbuko avunaanyizibwa ku maali y'omugenzi Bijumbuko yagambye nti Lutaaya ne Nakibombo tebaalina buyinza kutwala Nabbenga kubanga aliko abantu be abasobola okumulabirira. Ekirala bba yamuleka mu bugagga obuli ku poloti zonna ettaano okuli ebizimbe ebivaamu ssente. Poloti kuliko amaduuka, ennyumba z'abapangisa, ekibanda ky'emmotoka, ettendekro ly'ebyamawulire n'ebirala.\nN'agamba nti kati ensimbi zonna eziva mu bintu ebyo zitwalibwa Nakibombo, ng'agamba nti ye nnannyini ttaka era alabirira omukadde. Lutaaya teyafunise kwogera ku nsonga eyo ate Nakibombi ali bweru.\nBAKAYANIDDE OMULAMBO Nabbenga bwe yafudde omulambo gwatwaliddwa e Mengo okulongosebwa, oluvannyuma gwakwasiddwa kkampuni ya A-Plus. Aba famire baabadde baagala kugutwala ewa Bakuli we guba gusula ate enkya bagutwale e Ssebaggala -Ssemuto gy'anaaziikibwa ku Lwokutaano.\nMzee Boniface Byanyima afudde


World « BugandaWatch\nEkya Catalonia okwekutula ku Spain kyandyongera amaanyi mu kisinde ky’Obuganda Obw’Enkya\nMu nsi ya Spain, abasibuka mu ekitundu kye Catalonia bali mu ssanyu eritagambika, oluvannyuma lw’ akalulu ak’ekikungo, okusalawo oba betongola, bafuuke eggwanga eryetengeredde. Akalulu kano akabaddewo nga 1 October 2017 kagenze okuggwa nga ebitundu 90% basazeewo nti beekutule ku Spain. Gavumenti ya Spain yafubye nnyo okulemesa nga ekozesa poliisi, omwavudde akasambattuko...\nOmulimu gw’okuzaawo amasiro gukyatambula kasoobo, abakozi essira balitadde ku kwelimira mmere mu masiro\nAmawulire agaakava e Kasubi Nabulagala mu masiro ga ba Ssekabaka ba Buganda ssi malungi. Nga entabwe eva ku mulimu gw’okuzaawo Muzibu Azaala Mpanga okutambula akasoobo nate. Era nga kizzeewo kubanga abakozi abaziimbi obudde obusinga babumalira mu nnimiro zaabwe ku...\nTtabamiruka ’17: Nkalubo, Kigongo, Sserubiri, ne Nkoba za Mbogo baasosotola Obuganda O’bwenkya\nOkuva nga 1 September 2017 okutuuka and 4 September 2016, Abaganda abaava mu USA, Canada, United Kingdom ne Buganda bakunganiira mu kabuga Princeton, nebatandika omulimu gwe baayita, Okutema Evvuunike ku Buganda O’bwenkya. Akabuga Princeton kali mu ssaza lya...\nBugandaWatch evudde ku Olungereza n’etandika okufuluma mu Luganda, olulimi lwa Buganda olutongole\nOluvannyuma lw’okukubaganya ebirowoozo okumala sabiiti 6, abawandiisi n’abategesi b’amawulire ga BugandaWatch, bakaanya nga 7 September 2017 okuva ku Lungereza bawandiike mu Luganda, olulimi lwa Buganda olutongole. Ensonga enkulu biri ezaasinga okwanguya okusalawo okuva ku Lungereza okudda ku Luganda. Esooka kwekuba...\nBugandaWatch drops English and adopts Luganda, the national language of Buganda Kingdom\nIt took 6 weeks of debate but on September 7, 2017 the editors and reporters at BugandaWatch reached a consensus to switch from English to Luganda. After this story, all future BugandaWatch stories shall be written in...\nConcrete evidence shows Mengo has militia and propaganda units to physically hurt or shame opponents\nOn April 7, 2017 a local Luganda newspaper, Kamunye, published a story which claimed that Buganda minister for youth and sports, Henry Sekabembe, had compiled and distributed to patrons of Baganda Nkoba za Mbogo Students Association (BANKOSA)...\nBetty Nambooze starts online newspaper, declares herself DP’s leader of the future\nDays before Christmas of 2016 a new online newspaper named The Spear News (www.thespearnews.com) started publishing stories, some initially sourced from the publishers of another Ugandan online news outlet www.watchdog.co.ug. By early February 2017, there was clear evidence in the...\nThe organizers of Buganda Bumu Convention in United States have announced by an electronic mail campaign that the Katikkiro of Buganda, Mr. Peter Charles Mayiga, will be the guest of honor at the 2017 Buganda Bumu North American...\nKabaka representatives in Diaspora disregard Baganda customs and show off Amakula on Internet\nOn January 11, 2017, Katikkiro Mayiga introduced a practice that could negatively affect the respect Baganda give to their Kabaka. For hundreds of years, it has been part of the Baganda belief system that a Muganda cannot...


Bukedde Online - FDC etongozza akakiiko akanagiyiggira akalulu: Eyinza okuzza Besigye\nFDC etongozza akakiiko akanagiyiggira akalulu: Eyinza okuzza Besigye\nJoshua Cheptegei awadde Bannayuganda essanyu bw'awangudde egyamita 5000 n'amenya likodi\nAba LDU bazzeemu okukola ebikwekweto ffulu...\nAdded 14th August 2020\nFDC etongozza akakiiko akagenda okunoonyeza abantu baayo akalulu mu Kampala ne Wakiso n’etegeeza nti Col. Kiiza Besigye akyalina omukisa oguddamu okwesimbawo okuvuganya ku bwa Pulezidenti singa aneesowolayo n’agamba nti akyagala.\nOmumyuka wa Pulezidenti wa FDC Joyce Ssebuggwawo (ow’okubiri ku ddyo) ng’atongoza akakiiko k’ekibiina akagenda okuyigga obululu bwakyo mu Kampala ne Wakiso.\nAkakiiko akagenda okunoomyeza FDC akalulu mu Kampala ne Wakiso kaatongozeddwa omumyuka wa Pulezidenti w'ekibiina kino era meeya wa munisipaali w'e Lubaga Joyce Ssebuggwawo ku mukolo ogwabadde ku kitebe kyabwe e Najjanankumbi mu Kampala.\nAba FDC baagambye nti akalulu bagenda kukayigga mu ngeri ya ‘'kiyaaye'' engeri gye watagenda kubaawo kukirizibwa kukuba nkung'ana era bajjanga kuyita enkiiko za kiyita mu luggya poliisi enaagendanga okujja nga bo bavuddewo.\nAkakiiko kano kaliko abantu bonna abeesimbyewo mu bifo ebitali bimu mu Kampala ne Wakiso era omwogezi w'ekibiina Ssemujju Nganda yabakuutidde nti balina okuba abajjagujjagu kuba ebiseera ebimu enkiiko zijja kuyitibwanga nga tebababulidde mu bulambulukufu we zigenda kutuula okwewala okutataganyizibwa ab'ebyokwerinda.\n‘'Tugenda kukozesanga koodi (ennamba ez'ekyama) okubategeeza ebifo we tunatuulanga era olina okumanya koodi gye tukugambye ekifo ky'etegeeza'' Ssemujju bwe yakuutidde bakakuyege ba FDC mu Kampala ne Wakiso. N'asuubiza nti bajja kubongera obukodyo obulala obw'okuyigga akalulu.\nMu kiseera kye kimu Ssemujju yagambye bannmawulire nti COL. Kiiza Besigye wa ddembe okuddamu okukwatira ekibiina bendera bw'aba ayagadde okuvuganya ku okusunsula abaneesimbawo tekunabaawo. Abaagala entebe w'obwa Pulezidenti bajja kuggyayo empapula zaabwe wakati wa August 18 ne 19 bazikomyewo nga August 25 ne 26. Olwo balyoke basunsulwe.\nLoodi meeya wa Kampala Erias Lukwago y'omu ku bababadde basuubirwa okuvuganya ku bwa Pulezidenti kyokka yabigyemu enta n'alemera ku kifo ky'aliko.\nLubaga Joyce Ssebuggwawo\nBakomanda bâ€™olutalo e Libya\nGadaffi agabidde abatu uze kakadde emmundu\nOwa Ivory Coast bamuli bubi


AUDIO! Ebitundu 20 ku 100, tebisobola kukola ku bizibu byo ku myaka 45, Dr Byarugaba alabudde abatereka ssente mu NSSF - Galaxy FM 100.2AUDIO! Ebitundu 20 ku 100, tebisobola kukola ku bizibu byo ku myaka 45, Dr Byarugaba alabudde abatereka ssente mu NSSF - Galaxy FM 100.2\nAUDIO! Ebitundu 20 ku 100, tebisobola kukola ku bizibu byo ku myaka 45, Dr Byarugaba alabudde abatereka ssente mu NSSF\nSsenkulu w’ekittavu ky’abakozi ekya NSSF Dr. Richard Byarugaba akawangamudde bw’asabye abakiise ba Palamenti abatuula kakiiko, k’ekikula ky’abantu n’abakozi, obutakola nongoosereza ki kittavu ky’abakozi ku ngeri y’okufuna ensimbi zaabwe.\nByarugaba agamba nti singa bakola etteka, abakozi okufuna ku nsimbi zaabwe ebitundu 20 ku 100 eri abo, abaterese okumala emyaka 10 nga basusiza emyaka 45, ssente zigenda kendeera mu kitavu ky’abakozi.\nMungeri y’emu agamba nti ssente zasigibwa mu bitundu ebyenjawulo, okusobola okuzaala amagoba nga teziriiwo mu kiseera kino.\nByarugaba ng’omusajja omukugu mu byenfuna, era akubye ttooki mw’abo, abesuunga okufuna ebitundu 20 ku 100 ku ssente zaabwe nti ssente ziba ntono nnyo okusobola okukola ku bizibu byabwe.\nOkubyogera, abakungu okuva mu NSSF, babadde bayitiddwa mu kakiiko k’ekikula ky’abantu n’abakozi, mu lutuula olubadde ku Serena Hotel mu Kampala, okuwa endowooza yaabwe mu nongoosereza, abakozi zebetaaga ku ssente zaabwe eziri mu kittavu kya bakozi erya NSSF Amendment Bill 2021, omukulembeze w’eggwanga lino Yoweri Kaguta Museveni lyeyagaanye okusaako omukono.\nKu Serena, ssentebe w’akakiiko Kabahenda Flavia gy’asinzidde, okutangaza kwebyo ebiri mu kutambula nti bandiba nga balina ekigendererwa ekikusike, ekibatwala ebweru wa Palamenti, nga bakola enongoosereza mu bbago erikwata ku kittavu ky’abakozi.\nAkakiiko mu kusooka, katuula ku Hoteero Africana mu Kampala, okuteesa ku ngeri gye bagenda okwatamu ensonga y’enongoosereza ate enkya ya leero, mu kusisinkana abavudde mu kittavu ky’abakozi, bagenze ku Serena.\nWabula Ssentebe Kabahenda mu kwanukula ku nsonga ezo, agambye nti ku Palamenti, babadde tebagyaayo ng’akakiiko kwabwe kuliko abakiise ba Palamenti 32, aba NSSF babadde bali 30 ssaako ne bannamawulire nga mu Palamenti, tebalina webayinza kutuula wakati mu kwetangira Covid-19.\nAte Poliisi ku Jinja Road ekutte omusajja Gerald Sematiko, agambibwa okusobya ku mwana myaka 10 oluvanyuma namutta e Kinawataka mu Divizoni y’e Nakawa mu Kampala.\nOmwana Ratifah Namawejje eyattiddwa olunnaku olw’eggulo, yabadde abeera ne jjajaawe Finah Nakintu ali mu gy’obukulu 50.\nWabula Sematiko nga naye mutuuze mu zzooni y’e Katoogo e Kinawataka, abadde mukozi we jjajja w’omwana eyattiddwa.\nOluvanyuma lw’okutta omwana, omulambo yagutadde mu kiveera, nagusuula mwala, era gw’azuuliddwa abatuuze kwe kutemya ku Poliisi.\nLuke Owoyesiyire, amyuka omwogezi wa Poliisi mu Kampala n’emirirwano, Sematiko bamukwatidde Kirinya-Bweyogerere, e Kira mu disitulikiti y’e Wakiso.


Bukedde Online - Agambibwa okwokya famire ye agaaniddwa okweyimirirwa\nAni yasse mu bukambwe owa NUP e Mukono\nBamukutte n'omutwe gw'omwana mu kisawo\nAgambibwa okwokya famire ye agaaniddwa okweyimirirwa\nAba Greenland balumirizza Bbanka Enkulu ok...\nMOHAMMED Kateregga agambibwa okwokera mukazi we n’abaana be mu nnyumba e Mbuya alaajanidde mu kkooti e Nakawa ng’asaba bamuyimbule okuva ku limanda mu kkomera e Luzira asobole okubalabirira.\nKateregga (ku ddyo) agambibwa okwokera mukazi we mu nnyumba e Mbuya nga bamuzzaayo e Luzira.\nOkulaajana kuno, Kateregga akukoledde mu maaso g'omulamuzi Agnes Alum nategeeza ng'omusango ogw'okugezaako okutta abantu gwe bamuvunaana bwataguzzang'ako.\nWabula omuwaabi wa Gavumenti, Annet Namatovu yawakanyizza okusaba kwa Kateregga nategeeza kkooti nga Suzan Kawala bwali mu mbeera embi e Mulago ng'ono y'agambibwa okwokebwa Kateregga bwe kityo ssinga Kateregga bamuyimbula kijja kugootanya okunoonyereza kwabwe.\nOmulamuzi Alum yakiriziganyizza ne Namatovu n'ategeeza nga kkooti bw'ekimanyi nti Kateregga bakyamuteebereza buteebereza okwenyigira mu musango guno era alina eddembe lye okweyimirirwa naye omuntu gwe bamuteebereza okwokya akyali mu mbeera mbi nga tebayinza kutandika kuwulira musango guno kubanga wayinza okuberawo ekikyuka mu fayiro eno omusango ne gufuuka ogw'obutemu.\nYagaanyi okuwulira okweyimirirwa kwe, n'alagira bamuzzeeyo ku limanda e Luzira okutuusa nga February,18,2019.\nKigambibwa nti nga January 7, 2019, Kateregga ng'akozesa amafuta ga Petulooli yakuma ku nyumba ya Suzan Kawala omuliro ng'agezaako okumutta.\nEmmauel Tumukunde omu ku booluganda lwa Kawala yagambye nti Kateregga yasalawo okwagala okutta Kawala asobole okwezza ennyumba eno wamu ne poloti yaakwo kubanga baali baludde nga bakaayanira poloti eno era yagezaako n'okugimugobamu kyokka abakulembeze b'e Mbuya ne bamulemesa.\nBannayuganda abaanunuddwa mu buwambe e South Sudan balulojja\nMamerito gwe yawaabira ab'e Kasokoso gugobeddwa\nEkibadde e Namugongo mu bifaananyi\nEbifaananyi ebikoze amawulire leero ku Lwomukaaga\nAni yasse mu bukambwe owa N...\nOMULAALO eyabadde anoonya ente ezaabadde zimubuzeeko ye yagudde ku mulambo gwa Rogers Ssemakula mu kibira eyabula...\nPoliisi ekutte abavubuka n'...\nABASUUBUZI mu lufula y'oku Kaleerwe balonkomye akabinja k'abavubuka akabadde n'ebissi nga kigambibwa nti kabadde...\nBamukutte n'omutwe gw'omwan...\nOMUSAJJA eyakwatiddwa ku bigambibwa nti yasazeeko omwana omutwe abuulidde poliisi engeri omusuubuzi w'emmwaanyi...


3 (A)Oluvannyuma lw’ebyo Kabaka Akaswero n’akuza Kamani mutabani wa Kammedasa, Omwagaagi era n’amusukkiriza n’amuwa n’entebe ey’ekitiibwa okusinga abakungu abalala bonna. 2 Era abaddu ba Kabaka bonna abaabeeranga ku wankaaki wa Kabaka baamufukaamiriranga ne bamuwa ekitiibwa, kubanga kyali kiragiro ekyava eri Kabaka. Naye Moluddekaayi teyamufukaamirira wadde okumussaamu ekitiibwa.\n3 (B)Awo abagalagala ba Kabaka ab’oku wankaaki ne babuuza Moluddekaayi nti, “Nsonga ki ekulobera okugondera ekiragiro kya Kabaka?” 4 (C)Buli lunaku baayogeranga naye ku nsonga eyo naye ye n’agaana okubawuliriza. Ekyavaamu kwe kubuulira Kamani ku nsonga y’emu, balabe oba Moluddekaayi anaakyusa ku nneeyisa ye, kubanga yali yabategeezaako nti Muyudaaya.\n5 (D)Awo Kamani bwe yalaba nga Moluddekaayi tamufukaamirira wadde okumussaamu ekitiibwa, Kamani n’asunguwala nnyo. 6 (E)Bwe yategeera abantu ba Moluddekaayi kye bali, Kamani n’alaba ng’okumutta yekka tekigasa. Kamani n’anoonya engeri gy’ayinza okuzikiriza abantu ba Moluddekaayi, Abayudaaya bonna mu bwakabaka bwonna obwa Akaswero. 7 (F)Awo mu mwezi ogw’olubereberye ogwa Nisani, mu mwaka ogw’ekkumi n’ebiri ogwa kabaka Akaswero, ne bakuba Puli, ke kalulu, mu maaso ga Kamani okufuna olunaku n’omwezi, era omwezi ogw’ekkumi n’ebiri ogwa Adali ne gulondebwa.\n8 (G)Awo Kamani n’agamba Kabaka Akaswero nti, “Waliwo abantu abasaasaanye ate nga beeyawudde ku mawanga mu bitundu byonna eby’obwakabaka bwo; n’amateeka gaabwe ga njawulo ku g’abantu abalala bonna, era tebakuuma mateeka ga Kabaka. Noolwekyo tekigasa Kabaka kubagumiikiriza. 9 (H)Kabaka bw’anasiima, kiwandiikibwe era kiyisibwe, n’okuzikirizibwa bazikirizibwe: nange ndisasula ttalanta eza ttani ebikumi bisatu mu nsavu mu ttaano[a] ebya ffeeza mu ggwanika lya Kabaka.”\n10 (I)Awo kabaka n’aggya empeta[b] ye ku ngalo ye n’agiwa Kamani mutabani wa Kammedasa Omwagaagi omulabe w’Abayudaaya. 11 Ate era Kabaka n’agamba Kamani nti, “Ensimbi zikuweereddwa n’abantu bakole nga bw’osiima.”\n12 (J)Ne bayita abawandiisi ba Kabaka ku lunaku olw’ekkumi n’essatu mu mwezi ogw’olubereberye, ne bawandiika byonna nga Kamani bwe yalagira, ne bawandiikira abaamasaza ne bagavana ba buli kitundu, n’abakungu ba buli ggwanga; era n’eri buli kitundu ng’empandiika yaakyo bwe yali, n’eri buli ggwanga ng’olulimi lwabwe bwe lwali; byawandiikibwa mu linnya lya Kabaka Akaswero era ne biteekebwako akabonero n’empeta ya Kabaka. 13 (K)Ebbaluwa zaatwalibwa ababaka mu bitundu byonna ebya Kabaka n’ekiragiro, eky’okuzikiriza, n’okutta n’okumalawo Abayudaaya bonna, abato n’abakadde, abaana abato n’abakazi mu lunaku lumu olw’ekkumi n’essatu mu mwezi ogw’ekkumi n’ebiri ogwa Adali, awamu n’okunyaga ebyabwe byonna. 14 (L)Ebyaggyibwa mu kiwandiike ne biraalikibwa eri amawanga gonna, ekiragiro ne kirangirirwa mu buli kitundu, balyoke beeteekereteekere olunaku olwo.\n15 (M)Awo ababaka ne banguwa okugenda olw’ekiragiro kya Kabaka, etteeka ne libuulirwa mu lubiri lw’e Susani. Awo Kabaka ne Kamani ne batuula okunywa; naye ekibuga kya Susani ne kisasamala.


Obutakkiriza kumanya kwonna ku kubaawo kwa Katonda kitegeeza kki?\nEntegeera eno egamba eno egamba nti okubaawo kwa Katonda tekusoboka kutegeerebwa oba kumanyibwa. Ekigambo agnostic (soma agunositiki), kiteegeza “obutaba na kumanya” Endowooza eno eri wagulu ko kw’eyo ewakanya okubaawo kwa Katonda (Etheism). Endowooza eno egamba nti okubaawo kwa Katonda tekusobola kuzuulibwa oba kuwakanyizibwa. Egamba nti tekisoboka kumanya oba Katonda gyali oba taliiyo. Mu kino endowooza eno ntuufu. Okubaawo kwa Katonda tekusobola kuzuulibwa oba kuwakanyizibwa mu ngeri y’okugezesebwa.\nBayibuli etugamba nti tulina okukkiriza okubaawo kwa Katonda lwa Kukkiriza. Abaebbulaniya 11:6 egamba nti “era awataba kukkiriza tekiyinzika kusiimibwa: kubanga ajja eri Katonda kimugwanira okukkiriza nga Katonda waali, era nga ye mugabi w'empeera eri abo abamunoonya” Katonda mwoyo (4:24) nolw’ekyo tasobola kulabibwa oba kukwatibwako. Okugyako nga Katonda asazeewo okweraga, tasobola kulabibwa ba maaso gaffe.(Abaruumi 1:20), Bayibuli egamba nti okubaawo kwa Katonda kusobola okulabibwa bulungi mu nsi (Zabbuli 19:1-4), okulabibwa mu bitonde (Abaruum 1:18-22), era kusobola okukkasibwa mu mitima gyaffe (Omubuulizi 3:11).\nAbawakanyi tebasalawo ku kubaawo oba ku butabaawo bwa Katonda. Kwe kusalawo okugaana okusalawo okusinga. Abattakiriza nti Katonda gyali bo basalawo obutakkiriza mu kubaawo kwa Katonda. Abakkiriza nti Katonda nabo balaga okusalawo kwabwe. Abawakanya ebikwata ku Katonda bo bakkiriza nti tetulina kuwakanya oba kukkiriza kubaawo kwa Katonda, kubanga tekisoboka kumanya oba kukkiriza.\nOlw’ekigendererwa ky’ekibuuzo, katulabe obukakafu ku kubaawo kwa Katonda obutasobola kugaanibwa. Bwetuteeka okukkirza n’okuwakanya okubeerawo kwa Katonda ku kisero kimu nga kyekyangu okukkiriza naddala bwetutunira ensonga z’obulamu obuddako nga tufudde bino betulina okutunuulira. Bwaba Katonda taliyo, abakkiriza wamu nabawakanyi bonna tebaba na bulamu nga bafudde. Bwewaba nga waliyo Katonda, Abakkiriza n’abawakanyi bombi bagenda kuwa embalirira eri omuntu omu bwebafa. Endowooza eno, nkulu nyo era nyangu okutegeera omuntu okusalawo okuba omukkiriza oba omuwakanyi. Enzowooza zombi bweziba nga tezisobola kukakasa okubaawo kwa Katonda, kiba kyamagezi okukebera endowooza esobola okuba n’enkomerero eyagalibwa era ennungi.\nKyabulijo era kyabuntu okuba n’okubuusabuusa. Waliwo ebintu binji munsi byetutategeera. Ebiseera ebisinga, abantu babuusauusa okubaawo kwa Katonda kuanga tebakutegeera oba nga tebakkiriganya na bintu byakola oba byakkiriza. Wabula, ng’abantu abakoma, tetulina na kusuubira kutegeera Katonda atakoma. Abaruumi 11:33-34 egamba “Obuziba bw'obugagga obw'amagezi n'obw'okumanya kwa Katonda tomanyi bwe buli! emisango gye nga tegikeberekeka, n'amakubo ge nga tegekkaanyizika! Kubanga ani eyali amanye ebirowoozo bya Mukama? oba ani eyali amuwadde amagezi?” Tulina okukkiriza Katonda nga tuyita mu kukkirza era nga twesiga engeri ze. Katonda mwetegefu okweraga eri abantu be abamukkiriza nga ayita mu ngeri ezewunyisa. Ekyamateeka 4:29 egamba “Naye nga muyima eyo bwe munaanoonyanga Mukama Katonda wo, onoomulabanga bw'onoomunoonyanga n'omutima gwo gwonna n'obulamu bwo bwonna.”


Bakubye omusirikale wa Poliisi nebabba emmundu - Radio Simba, The Best Luganda Station in the World !\nBakubye omusirikale wa Poliisi nebabba emmundu\nPoliisi nga eyambibwako amaggye batandise ekikwekweto mwebanoonyeza abasajja babiri abatolose mu kadukulu ka Poliisi mu Oyam Disitrict ne bakuliita n’emmundu.\nRobert Atim, 38 ne Bernard Ochan, 30 nga bonna batuuze be ggombolola y’e Myene mu district y’e Oyam bebatolose ku ku Poliisi ya CPS mu Oyam.\nBano bakubye omusirikale wa Poliisi Daniel Aluku eyabadde akuuma nebamubbako emmundu nnamba UG POL 564804 28-24076. Aluku naye yakwatiddwa nga akuumirwa ku Poliisi ya CPS Oyam.\nJohn Peter Ematu, nga ye mwogezi wa Poliisi mu mambuka ga Kyoga yagambye nti batandise dda okunoonya abasajja bano nga bayambibwako eggye lya UPDF abakuuma ekkuumiro ly’ebisolo erya Murchison Fall National Park.\nBano bali bakwatiddwa ku musango gw’obubbi era nga baali benyigira mukuyigga ensolo z’omunsiko.\n‘Nkomawo mu Ggwanga akadde konna’ – Kadaga